recursal/SuperWikiNEXT-32B huggingface dataset:
**Erdős-Borwein常數**係所有梅森數嘅倒數和，係以數學家艾狄胥同Peter Borwein命名嘅。根據定義，可以計到

{\displaystyle E=\sum \_{n=1}^{\infty }{\frac {1}{2^{n}-1}}\approx 1.606695152415291763\dots }（OEIS數列A065442）

等價形式
----

可以好容易證明到以下嘅和都係等於Erdős-Borwein 常數：

{\displaystyle E=\sum \_{n=1}^{\infty }{\frac {1}{2^{n^{2}}}}{\frac {2^{n}+1}{2^{n}-1}}}
{\displaystyle E=\sum \_{m=1}^{\infty }\sum \_{n=1}^{\infty }{\frac {1}{2^{mn}}}}
{\displaystyle E=1+\sum \_{n=1}^{\infty }{\frac {1}{2^{n}(2^{n}-1)}}}
{\displaystyle E=\sum \_{n=1}^{\infty }{\frac {\sigma \_{0}(n)}{2^{n}}}}
其中{\displaystyle \sigma \_{0}(n)=d(n)}係除數函數，即係數{\displaystyle n}有幾多個因數，係一個乘性函數嚟。要證明佢哋真係一樣，可以留意佢哋係寫咗做Lambert 級數嘅形式，所以可以調次序嚟加。

無理數
---

Erdős 喺 1948年證明咗呢個常數{\displaystyle E}係一個無理數，之後 Borwein 提供咗另一個證明。

雖然佢係無理數，佢嘅二進制表達係可以好容易計到出嚟。

應用
--

喺堆排序（heapsort）嘅最差情況分析入邊會出現Erdős-Borwein 常數，佢控制著將一個未排序陣列轉換成堆嘅時間。

參考資料
----

1. ↑  The first of these forms is given by Knuth (1998), ex. 27, p. 157; Knuth attributes the transformation to this form to an 1828 work of Clausen.
2. ↑  Erdős, P. (1948), "On arithmetical properties of Lambert series" (PDF), *J. Indian Math. Soc.*, New Series, **12**: 63–66, MR 0029405.
3. ↑  Borwein, Peter B. (1992), "On the irrationality of certain series", *Mathematical Proceedings of the Cambridge Philosophical Society*, **112** (1): 141–146, doi:10.1017/S030500410007081X, MR 1162938.
4. ↑  Knuth (1998) observes that calculations of the constant may be performed using Clausen's series, which converges very rapidly, and credits this idea to John Wrench.
5. ↑  Crandall, Richard (2012), "The googol-th bit of the Erdős–Borwein constant", *Integers*, **12** (5): A23, doi:10.1515/integers-2012-0007, S2CID 122157888.
6. ↑  Knuth, D. E. (1998), *The Art of Computer Programming, Vol. 3: Sorting and Searching* (第2版), Reading, MA: Addison-Wesley, pp. 153–155.

外面連結
----

* Weisstein, Eric W. "Erdos-Borwein Constant" - MathWorld.（英文）
**孟浩然**（689年—740年），名**浩**，字**浩然**，號**孟山人**，以字行，大唐襄州（今湖北襄陽）人，又稱**孟襄陽**，盛唐時期著名詩人，屬於山水田園派。孟浩然後生時曾遊歷四方，所以後人稱佢做孟鹿門、鹿門處士，同王維並稱為**王孟**。

生平
--

唐玄宗在位時嘅開元十五年（727年）冬天，孟浩然去長安想搵官做，第二年應考進士失敗咗。王維曾經向唐玄宗推薦孟浩然，點知孟浩然嘅一句詩《不才明主棄》，搞到唐玄宗好唔高興，失去咗喺朝廷做官嘅機會。

開元十七年（729年）孟浩然漫遊吳越。開元二十年（732年）返到襄陽。

開元二十二年（734年）孟浩然又再去長安。韓朝宗好欣賞孟浩然，於是邀請佢參加飲宴，並且向朝廷推薦佢，點知孟浩然因為同朋友飲酒而錯過咗同韓朝宗嘅約定。

開元二十三年（735年）孟浩然遊蜀。

開元二十五年（737年），張九齡做荊州長史，招孟浩然做幕府。無幾耐，孟浩然返去老家。開元二十八年（740年），王昌齡遊襄陽，探訪孟浩然，兩個人見面好開心。咁啱孟浩然病疹發背，本來就快好返，但係因為佢縱情飲酒，食鮮疾發逝世。

著作
--

孟浩然嘅詩歌絕大部分都係五言律詩，題材大多關於山水田園和隱逸、旅行等內容。佢同王維、李白、張九齡好老友，繼陶淵明、謝靈運、謝朓之後，開盛唐山水詩嘅先聲。出名嘅詩作有《秋登萬山寄張五》、《過故人莊》、《春曉》等篇。

孟浩然嘅詩同王維齊名，並稱「王孟」。依家通行嘅《孟浩然集》收詩263首，但其中有其他人嘅作品。

評價
--

李白對孟浩然極為崇拜，曾經作過幾首詩送畀大自己十二歲嘅孟浩然，最著名嘅一首係《贈孟浩然》：「吾愛孟夫子，風流天下聞。紅顏棄軒冕，白首臥松雲。醉月頻中聖，迷花不事君。高山安可仰，徒此揖清芬。」

墓葬
--

孟浩然墓喺湖北襄陽城東風林南麓。

註
-

1. ↑
2. ↑  王士源（元）《孟浩然詩集序》記載：「開元二十八年（740年）王昌齡遊襄陽，時浩然疾發背，且愈，得相歡飲。浩然宴謔，食鮮疾動，終於南園。」

出面網頁
----

|  |
| --- |
| 搵更多有關**孟浩然**喺維基媒體兄弟計劃嘅嘢 |
| 搵維基辭典 | 維基辭典嘅字詞解釋 |
|
| 搵維基新聞 | 維基新聞嘅新聞故事 |
| 搵維基語錄 | 維基語錄嘅名言 |
| 搵維基文庫 | 維基文庫嘅原始文獻 |
| 搵維基書本 | 維基書本嘅教科書 |
|
| 搵維基學府 | 維基學府嘅學習資源 |
|
|
|
|
|

 
維基文庫入面呢位作者嘅作品：
**孟浩然**

* 《孟浩然年譜》
* 《古詩庫：孟浩然全集》
* 下定雅弘：〈孟浩然對陶淵明的敬慕：從前期到後期的變化〉。

|  |  |
| --- | --- |
| 權威控制 | 
* WorldCat
* VIAF: 47561481
* LCCN: n81011142
* ISNI: 0000 0000 8126 6142
* GND: 118966235
* SUDOC: 080278671
* BNF: cb12625022d（資料）
* BIBSYS: 4066222
* MusicBrainz: d135b3df-9284-4106-a08d-3a0078f40cb4
* NLA: 36603348
* NDL: 00509079
* NKC: jn20000701208
* CiNii: DA03959000

 |
| How to read a taxoboxHow to read a taxobox**二球懸鈴木** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 松柏門 Coniferophyta |
|
|
|
|
|
|
|
| 綱 | 松柏綱 Coniferopsida |
|
|
|
|
|
| 目 | 薔薇目 Proteales |
|
|
|
|
|
|
|
|
| 科 | 懸鈴木科 Platanaceae |
|
|
|
|
|
| 屬 | 懸鈴木屬 *Platanus* |
|
|
|
|
|
|
|
| 種 | **二球懸鈴木 *P. × acerifolia*** |
|

 |
|
| 二元學名 |
| ***Platanus* × *acerifolia***Münchhausen |
|
|
|
|
|
|
|
|
|
|
|
|
|
|
|

 **二球懸鈴木**（粵拼：ji3 kau4 jyun4 ling4 muk6）
（學名：*Platanus × hispanica*），又嗌**英國梧桐**（jing1 gwok3 ng4 tung4），係懸鈴木科懸鈴木屬嘅落葉喬木，喺中國大陸華南、華中同東北地區、歐洲、北美地區先至搵到。

佢亦係城市嘅淨化環境植物之一同行道樹。

樣
-

植株高30～39m到，樹皮光滑，樹冠比較大。葉闊蛋形，羽狀淺裂，樣有啲似加拿大國旗中間個符號噉，長10～24mm，闊12～25cm。花單生，花瓣似圓角長方形，長度比萼片多一倍。果屬堅果，有刺，樣似波子，直徑25mm。

用途
--

植株多數都喺路邊、市區啲街心、公園、工廠周邊攞嚟做綠化用樹。佢喺吸收H2S、SO2、Cl2等有毒氣體。啲葉可以做牲畜嘅飼料。植株亦可以用做食用菌培養基。

連出去
---

* 二球懸鈴木 樹木谷
* 二球悬铃木 Platanus acerifolia Willd. 中国植物志
廣州雙橋公園（西園，2017年2月16號）
廣州雙橋公園（東園，2022年6月27號）
 **廣州雙橋公園**（粵拼：gwong2 zau1 soeng1 kiu4 gung1 jyun2）
係中國廣東廣州嘅公園，1960年代起好珠江大橋無耐時開放，喺荔灣區大坦沙，珠江大橋嘅鐵路軌同東行道路之間嘅位。

公園俾橋中路隔開而分成東園同西園，總面積6.9公頃，入面都係綠化造景為主。

公園完工開放後一直都搞收費，重喺1997年翻新過。2005年因為廣州地鐵坦尾站嘅施工而封咗東園，留返西園繼續開放。雖然2009年7月1號，公園正式免費對外開放，但東園一直起住圍牆而冇繼續開放，直到2020年11月先至拆除圍牆，2021年1月底完成改造兼開放埋東園範圍。

註同攷
---

註
1. ↑  即使係5號綫同6號綫兩綫開通咗都係噉。

攷

1. ↑  〈一桥搭通广州西出口〉. 新浪. 2010-03-02.`{{cite news}}`: CS1 maint: url-status (link)
2. ↑  〈广州32个公园7月1日起免费开放〉. 《信息时报》. 新浪. 2009-06-30. 原著喺2012-02-29歸檔. 喺2017-02-18搵到.
3. ↑  〈大坦沙双桥路景观大升级！双桥公园变身"开放式"城市花园〉. 《微社区e家通大坦沙岛桥中》. 搜狐. 2021-02-13. 原著喺2022-07-02歸檔. 喺2022-07-14搵到.
4. ↑  〈我的广州 我的城〉. 《新快报》. 搜狐. 2021-12-31. 原著喺2022-07-02歸檔. 喺2022-07-14搵到.
**唐傑忠**（粵拼：tong4 git6 zung1；簡化字：**唐杰忠**；1932年9月14號—2017年6月18號）係中國大陸嘅相聲演員，山東黃縣（今日嘅山東煙台龍口市）人。佢曾經成日同姜昆、馬季一齊同臺做表演。

經歷
--

唐傑忠自細就開始表演相聲，1949年參軍做部隊文工團團員後參加過好多場表演藝術。1964年調入中央廣播說唱團後同劉寶瑞、馬季、郝愛民、姜昆等名家搭過檔。1985～1991年間喺中國中央電視台春節聯歡晚會入面表演相聲節目重做過文藝晚會節目主持人好多次。尤其喺同姜昆合演嘅相聲——《新兵小傳》喺1986年嘅全國新曲目大賽入面攞表演一等獎。2010年攞過第6屆中國曲藝牡丹獎終身成就獎。

2017年6月18號晚黑，佢喺北京因為患前列腺癌，喺北京朝陽區朝陽門中西醫急救中心死咗，終年84歲。事發後，佢條鹹魚正式葬喺八寶山革命公墓。

代表作
---

* 《找舅舅》
* 《友誼頌》
* 《海燕》
* 《高原彩虹》
* 《新「桃花源記」》
* 《彬彬有禮》
* 《父與子》
* 《英雄啟事》
* 《新兵小傳》
* 《照像》
* 《虎口遐想》
* 《電梯風波》
* 《歌唱流派》
* 《着急》
* 《樓道曲》
* 《辭職以後》
* 《夫妻之間》

參考
--

* 〈著名相聲表演藝術家唐傑忠不幸逝世，享年85歲〉 (中國中文). 環球網. 2017-06-18. 喺2017-06-18搵到.
* 85岁相声名家唐杰忠患癌去世 遗体已经运抵八宝山 鳳凰網 （2017-06-19）

|  |  |  |
| --- | --- | --- |
| **從師** | **輩分** | **收徒** |
| 劉寶瑞
  | **文** | 張茂起、李建華、李藝、劉全剛、李金祥、趙斌、崔喜躍、楊寧、鞏漢林、魏真柏、朱琦、汪聲亞、楊祖堯、卡爾羅、馬洛、羅愛恬、白玉、周偉、徐錦江（關門弟子）
  |
搵緊第二樣意思嘅話，請睇〈**唐人 (搞清楚)**〉。
「漢人」跳轉嚟呢度。要睇第啲意思，請去【**漢人 (搞清楚)**】。

  想睇嚴格定義上嘅種族，去漢族；想睇官方提出嘅中國民族，去中華民族；想睇國家認同，去中國人。
**唐人**（粵拼：tong4 jan4）指有中國血統（主要係漢族）嘅民族。喺南方人嘅角度，唐人同北方人講嘅「漢人」同近代講嘅中國人類似。南方人自稱「唐人」，而北方人就自稱「漢人」，因為清朝嗰時廣東、福建等地方嘅人太多，缺乏糧食，所以唔少人都會出海外搵食謀生。佢哋喺外地多數會住埋一齊，互相幫忙，逐漸就形成一個社區，即「唐人街」。

「中國」係中華民國初期提議出來嘅一個概念，係由帝國概念轉做國家概念，首先劃定一個中華民族，然後有一國一民族嘅中國人。而唐人概念就係以鄉土，以大江南北為歸屬嘅人。唐人有時亦會稱呼為**華人**。

華人各族群之間嘅血統、語言、同文化差異相當大，所以有咗民系（又嗌做「次民族」）呢個概念嚟將華人分類。好似係講廣東話、血統屬古漢人加南越人嘅廣府民系，就係其中一個比較出名嘅華人民系，佢哋亦都係廣東、廣西東部、香港、同澳門嘅主要族群。

| * 睇
* 傾
* 改
唐人文化主題 |
| --- |
|  |
| 基本概念 | 唐人 · 漢族（漢族民系） · 中國 · 中國文化 |
| 華南 | 嶺南文化（廣東同廣西東部） · 客家文化（散佈喺華南各地） · 潮汕文化（潮汕） · 閩南文化（福建南部） · 江右文化（江西） · 湖湘文化（湖南） · 巴蜀文化（四川同重慶） · 荊楚文化（湖北） |
| 華東 | 徽州文化（皖南） · 吳越文化 （浙江同江蘇南半橛） · 海派文化（上海） · 江淮文化（江蘇中部同安徽中部） |
| 華北 | 中原文化（河南嗰頭） · 關中文化（陝西） · 河西文化（陝甘寧青） · 齊魯文化（山東） · 晉綏文化（山西同內蒙古中部） · 燕幽文化（京津冀） · 東北文化（東北三省） |
| 港澳臺 | 香港文化（香港） · 澳門文化（澳門） · 臺灣文化（臺灣） |
| 東南亞 | 星加坡文化（星加坡） · 馬來西亞唐人文化（馬來西亞） · 泰國唐人文化（泰國） · 印尼唐人文化（印尼） · 越南唐人文化（越南） |
| 歐美 | 美加唐人文化（美國同加拿大） · 英國唐人文化（英國） · 澳洲唐人文化（澳洲） |
| 相關文化 | 日本文化（日本） · 朝鮮文化（兩韓） · 越南文化（越南） · 回族文化（散佈各省，但係寧夏同甘肅零舍多） |
**唐人新村**（英文：Tong Yan San Tsuen），喺香港新界元朗區屏山南部，以低密度住宅為主。唐人新村路係連接唐人新村嘅主要道路，村內仲有沙井路，主要交通為新界區專線小巴31線同埋支線31A線。

歷史
--

唐人新村唔係原住村落，早年人口唔多，喺1950年代先俾人開發。1952年，李希望教士同埋潘慈惠教士從元朗市來到屏山開荒，喺屏山唐人新村近屏康里開辦教會事工，即係新界神召會屏山堂。翌年，教會租到靜園農場，即係惠群學校（喺2006年停辦）前身。1970年，金蘭觀從九龍城福佬村道遷至唐人新村現址，嗰時新界元朗理民府理民官鄧樂等擔任主禮剪綵嘉賓，到賀嘉賓極眾，港九新界哄動，報章亦大加報導。1990年代開始，唐人新村被開發為低密度住宅區，獨立洋房聚集喺唐人新村沙井路、唐人新村路一帶。而合興食油亦喺1991到1993年間將生產廠房由應用不敷嘅荔枝角青山道搬去嗰度。

城巴喺1990年代末曾設有唐人新村車廠，具體位置喺唐人新村路丈量約份第121約第1263號地段、第1207號地段餘段、第1265號地段餘段同埋第1208地後段A段。間廠喺2001年俾城巴屯門車廠所取代，原址而家係中港混凝土有限公司嘅混凝土攪拌站。

發展
--

2013年4月16號，香港政府展開喺元朗南發展房屋嘅可行性研究，發展完成後，佢會成為元朗新市鎮嘅延伸部分。唐人新村位處未來元朗南發展區嘅「花園城區」，係一個低密度住宅發展嘅社區，以配合而家低層同埋低密度嘅住宅社區，同埋一啲已規劃嘅發展。「花園城區」提供寧靜同埋綠化嘅環境，通過規劃嘅休憩用地及網絡保留嘅次生樹林同埋天然河溪，配合現有嘅寧靜生活環境，連同唐人新村南面嘅田園地帶，營造喺園林同埋綠蔭中居住嘅氛圍。呢啲住宅社區係按現行分區計劃大綱圖訂定嘅地積比率（1倍）發展。

發展局表示，包括考慮將元朗南已經荒廢或者被破壞嘅農地及工業用地改作其他用途，以滿足香港嘅整體房屋及其他需要；喺制訂土地用途建議及發展密度時，會考慮附近鄉村嘅特色及文化遺產，亦希望透過此規劃加強同元朗新市鎮及周邊發展嘅連繫，包括擬議嘅洪水橋發展區。發展局強調暫時唔考慮以發展香港新市鎮模式喺上述嘅地方進行大規模嘅收地行動，另外亦唔排除公私營合作嘅可能性。

住宅同洋房
-----

唐人新村而家有一啲低密度住宅同埋獨立洋房，主要項目包括：

* 柏巒
* 柏𣾷
* 采茵軒
* 金碧花園
* 翠峰
* 瑋珊園
* 翠疊軒
* 啟欣軒

交通
--

### 小巴

31

* 星期一到星期日：

* 上晝 06:00 - 夜晚 11:00
* 元朗（康景街）> 唐人新村（循環線）

**31A**

* 星期一到星期五（除咗公眾假期）：
* 上晝 07:00 - 上晝 08:30
* 唐人新村 > 元朗廣場（循環線）

參考
--

1. ↑  〈31小巴〉.
2. ↑  〈31A小巴〉.
**二面體質數**系一種素數，無論喺七段顯示中讀攞時，其讀數仍然像系自己或另一個素數。方向（通常或上下顛倒）和表面（喺鏡子上實際顯示或反射）嘅關系。前幾個十進制二面體素數系:2, 5, 11, 101, 181, 1181, 1811, 18181, 108881, 110881, 118081, 120121, 121021, 121151, 150151, 151051, 151121, 180181, 180811, 181081 （OEIS數列A134996）.

喺每個方向和表面組合上讀攞嘅最小二面體質數為120121，分別為121021（上下顛倒），151051（鏡像）和150151（上下顛倒和鏡像）。

基於LED嘅7段顯示器，顯示16位十六進制。
無論方向或表面點樣，數字0、1和8都保持唔變（忽略時，數字1喺七段單元格嘅右側向左側郁嘅事實將被忽略）。當顛倒觀睇時，圖2和圖5保持相同，並喺鏡子中反射時變成彼此。喺可以處理十六進制嘅計算器嘅顯示中，d和b系彼此嘅反射（喺七段顯示十六進制表示中，b和d通常表示為小寫，而A，C ，E和F以大寫形式顯示。同樣，3將變為E反射，而A保持唔變，但A和E為偶數，則三個或A唔得用作第一個數字，因為反射數將為偶數。 <！-要做：用3和E查找或否定十六進制二面體質數->盡管6和9彼此顛倒，但佢哋喺反映時唔系有效數字，至少喺任何數字系統袖珍計算器中都冇通常使用。（與筆跡數嘅情況一樣，數字系否系二面體嘅，無論系素數，復合數仲系其他數，都部分攞決於所使用嘅字體。喺手寫中，喺2處帶有循環嘅2表示）佢嘅基數可以系頻閃圖，以6表示，對於素數而言很少使用嘅數字；喺美元鈔票上使用嘅字符設計中，當5表示為7時，5反映為7。鏡子，而2則倒置為7。）

已知最大二面素數 10180054 + 8×(1058567−1)/9×1060744 + 1，由達倫·貝德威爾（Darren Bedwell）喺2009年發現，佢嘅長度為180,055位，並且可能系已知嘅最大嘅二面體質數 截至2009年 (2009-唔見咗必要嘅參數 1=*月份*！)[update].

註
-

1. ↑  克里斯·考德威爾，*前廿名：回文*. 檢索於 2009-09-16
搵緊第二樣意思嘅話，請睇〈**唐吉訶德 (搞清楚)**〉。

唐吉訶德對抗風車圖. By Gustave Doré.
《**唐吉訶德**》，或者譯成《**吉訶德大人**》（***Don Quijote de la Mancha***，原標題嘅原意係《從曼查來嘅騎士吉訶德大人》），係西班牙作家塞萬提斯向1605年同1615年分成兩部分出版嘅反騎士小說。故事背景係一個早就無騎士嘅年代，主角唐吉訶德幻想自己係個騎士，因而做出種種匪夷所思嘅行徑，卒之從夢幻入邊醒返。

文學評論家好多都話《唐吉訶德》係西方文學史上第一部現代小說，亦都係世界文學嘅瑰寶之一。呢部書原來係念著對嗰時好興嘅騎士文學進行反諷。然而弔詭嘅係，由於後來騎士小說逐漸銷聲匿跡，從文壇入邊消失，於是乎當初塞萬提斯諷刺騎士小說嘅呢個初衷，逐漸被後世讀者所淡忘；反而係後來由於美國嘅百老匯用《唐吉訶德》做藍本所改編嘅歌舞劇《夢幻騎士》（Man of La Mancha），重新塑造唐吉訶德「追夢者」呢個新形象，深入描寫佢對自己夢想不顧一切嘅勇往直前；同埋加入咗因為唐吉軻德嘅慇勤讚美，結果陰錯陽差意外改變咗女主角達辛妮亞（Dulcinea）嘅自信，卒之等佢跳脫一介村姑嘅命運，成為一個真正高貴淑女嘅橋段。於是乎，原來「唐吉訶德」由諷刺沈迷騎士小說，嘲諷嗰啲不自量力、脫離現實、自以為係一代大俠嘅呢類阿Q型人物，其象徵符號意義不知不覺逐漸轉化，而今經已多被用來指嗰啲勇敢堅持自己理想，敢於挑戰社會不合理現象、不顧眾人嘲笑仍然堅持一己信念嘅人物。

呢本書留低咗一句好有名嘅開場白：

|  |  |  |
| --- | --- | --- |
| 「 | En un lugar de la Mancha, de cuyo nombre no quiero acordarme, no ha mucho tiempo que vivía un hidalgo de los de lanza en astillero, adarga antigua, rocín flaco y galgo corredor.

向曼查一埞，名就毋使講了，無幾耐之前住著個貴族。佢噉樣嘅貴族，矛架上邊有支長矛，重有一面皮盾、一匹瘦馬同一隻獵兔狗。 | 」 |

創作背景
----

《唐吉訶德》嘅產生係一個時代嘅產物。西班牙經過光復戰爭，顛覆同驅逐咗阿拉伯人嘅統治，完成咗國家嘅統一，同時又依靠其龐大嘅騎士隊伍，雄霸歐洲，遠征美洲，造就咗西班牙嘅「黃金世紀」。呢個時期，西班牙嘅文學亦都繁榮發展起身，田園小說、流浪漢小說、騎士文學同戲劇等各大流派爭奇鬥豔。騎士文學喺西班牙曾經風靡一時，各種作品層出不窮。別林科夫話「騎士小說表現出對個人人格嘅愛護同尊重，為壓迫者同被壓迫者犧牲全部力量甚至自己生命嘅勇敢精神，將女子作為愛同美向塵世嘅代表。」騎士文學對於衝破中世紀神學禁欲主義嘅束縛、對人性嘅解放具有極大嘅進步意義。之不過隨著後來封建經濟嘅解體同火槍火炮向軍事上邊嘅使用，騎士文化變得越來越不合時宜，十五世紀開始出現一批打家劫舍、殺人越貨嘅強盜騎士，騎士文學開始變得愈發庸俗化。塞萬提斯生活嗰時，西班牙重流行五六十部粗製濫造、荒謬愚昧嘅騎士小說，為咗呢件事，塞萬提斯決定創作《唐吉訶德》，「將騎士文學嘅地盤冚唪唥摧毀晒」，佢沿用騎士作為主角嘅寫作形式，講騎士制度、騎士精神漫畫化，其小說出版之後，西班牙嘅騎士小說亦都隨之崩潰。

主題
--

《唐吉訶德》嘅作者喺序言入邊寫明「呢本書不過係對騎士文學嘅一種諷刺」，目的係為咗「將騎士文學嘅埞冚唪唥摧毀晒佢」。書入邊描繪咗西班牙向16世紀同埋17世紀嘅成個社會，公爵、公爵夫人、封建地主、和尚、牧師、士兵、手工藝人、牧羊人、農民，唔同社會階層嘅男人、女人各種各樣嘅人一共700幾個，尖銳無情噉批評咗嗰時西班牙嘅政治、法律、道德、宗教、文學、藝術同埋私有財產制度，小說亦都被譽為「行將滅亡嘅騎士階級嘅史詩，一本偉大嘅現實主義文學名著」。

內容情節
----

成本書一共有兩部分，講咗唐吉訶德三次冒險。

### 第一次冒險

第一部前半段嘅劇情。唐吉訶德一個人，無出過其家鄉拉·曼恰（la Mancha）地區，唔好彩整親，返咗屋企。屋企人將成屋騎士小說冚唪唥燒晒。

### 第二次冒險

第一部後半段嘅劇情。佢搵到隔離嘅桑丘·潘沙做其侍從，重應承畀佢做總督。主僕兩個人偷偷出門，一路上做咗好多荒唐可笑嘅傻事，將風車當成巨人、將旅店睇成城堡、又將羊群當成敵人，重打倒差佬、放咗一班好惡嘅監犯，反而被監犯搶嘢，爭啲無命，被人用籠、牛車帶返屋企。

### 第三次冒險

第二部嘅劇情。兩人經過薩拉戈薩（Zaragoza），重參加咗幾場當地辦嘅比武，被公爵夫婦請到城堡，桑丘正式做總督治理海島，實際上係公爵夫婦專登整蠱佢哋兩個。其隔離加拉斯果（Sansón Carrasco）先後扮成鏡子騎士、白月騎士，念著用騎士道嘅決鬥打敗唐吉訶德，打醒佢。唐吉訶德卒之被打敗，好抑鬱噉返到屋企，病咗，就快死嗰時卒之醒返，鬧騎士小說，話畀姪女知，想要繼承遺產就咪嫁畀騎士，甚至鍾意讀騎士小說嘅人。
學校正門，校名喺2018年8月拆咗。學校後門，舊時學校用過「廣州43中」嘅名。
 **廣州市荔灣中學**（粵拼：gwong2 zau1 si5 lai6 waan1 zung1 hok6）
，之前嗌過**廣州市第43中學**，係中國廣東廣州嘅一間全日制中學，1956年8月份開辦，2018年7月13號停辦，位置喺荔灣區泮塘路仁威廟前街20號。

校徽
--

呢間學校嘅校徽方面，而家嗰版係一個大嘅綠邊白底圓圈，入面重有個細嘅綠邊白底圓圈黐咗喺住大圓圈入面。而大圈同細圈之間嘅位有一堆五個綠色樹葉（而且係對稱嘅），銷毀下面重寫住「荔湾中学」呢四個簡體字，而細圈入面有樖空心嘅綠樹響度。而舊時嘅校徽就係一個綠色圓圈入面有部帆船喺水上面行噉嘅樣，不過舊時嘅校徽喺2007年9月份就唔用喇。

校服色
---

|  |
| --- |
| 荔灣中學曾經用過嘅校服 |
|  |  |

長袖
* 衫：　　　相間。身體中間位嘅兩邊（包括兩袖）係上　下　嘅花紋，左右對稱，後邊冇字。
* 褲：純　。

風褸
　　　相間。身體中間位嘅兩邊（包括兩袖）係上　下　嘅花紋，左右對稱。

短袖
* 衫：幾乎純　，但袖口有條　邊，有領有紐扣。
* 褲：純　。

史
-

呢間學校係1956年8月從廣雅後街小學整間初中班嚟辦嘅中學，嗰時係嗌「廣雅後街小學附屬中學」；到咗1960年8月先至改咗名嗌「荔灣區中學」；不過時隔一年，由於廣州市教育局嚟直接睺實呢間學校，所以就改咗名嗌「廣州市第卌三中學」。喺1970年9月份，呢間學校先至正式開高中課程。而學校評級方面，佢分別喺2003年12月同2006年5月份都攞咗荔灣區一級學校同廣州市一級學校嘅稱號。而2007年6月改名嗌「廣州市荔灣中學」。

2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區內搞咗由真光、一中、四中、南海同西外嘅教育機構，呢間學校俾西外機構吞併咗，從而成為歷史。

附近嘅交通
-----

* 巴士：
仁威廟站、石路基站、中山八路站
* 地鐵：
5號綫：中山八站

攷
-

1. ↑  〈荔湾中学校徽〉. 原著喺2016年3月4號歸檔. 喺2015年1月21號搵到.
2. ↑  〈荔湾中学简介〉. 原著喺2016年3月4號歸檔. 喺2015年1月21號搵到.
3. ↑  〈省实荔湾学校成立 省实实现"一校9区"〉. 《南方网》. 看看头条. 2018-07-01.
學校正門
**廣州市第98中學**係中國廣東廣州嘅全日制中學，1958年8月成立，位置喺海珠區工業大道南保康路源溪街5號（近石溪地區）。

校服色
---

|  |
| --- |
| 廣州九十八中嘅校服 |
|  |  |  |

短袖
* 衫：　，領同袖口帶　邊。
* 褲：純　，但右褲口帶有或JSBZ嘅撈稿。

長袖
* 衫：　　相間。袖口　，領　，正面　底，胸口上半部分帶　梯形，兩袋有　嘅三角形；背面有　嘅鈍角V字形，但中間幼兩邊粗。兩袖　底，喺近關節位有　底色。左右對稱。
* 褲：　，兩邊帶中等厚度嘅　線但上下位有凹入去嘅折線。

棉褸
　　相間。袖口同領都係　，正面　底，中間有鈍角V字嘅　線；背面有　嘅鈍角V字形，但中間幼兩邊粗。兩袖　底，喺近關節位有　底色。左右對稱。

史
-

學校喺1958年8月成立，初期喺海珠區工商聯主辦嘅**廣聯中學**，校區喺而家嘅同福中路303號（今日嘅海珠區少年宮所在地）。1966年因文革爆發，受破四舊浪潮影響而改名做**廣州市紅太陽中學**，但時隔兩年，經廣州市人民政府批准而改名做**廣州市第98中學**重畀咗廣州市教育部門睇實。1991年重新起咗間教學綜合大樓。2003年2月搬到工業大道南嘅保利花園入面，源溪街5號嘅位。初期凈得10000m²，2012年時擴大到13797m²。

出面網頁
----

* 廣州市第98中學嘅官方網站
**孟瑞鵬**（粵拼：maang6 seoi6 paang4；簡化字：**孟瑞鹏**；1991年12月25號—2015年2月26號）係一位已經死咗嘅見義勇為人物。中華人民共和國河南省濮陽市清豐縣人，喺華北水利水電大學嗰度讀緊大三。喺2015年2月26號晏晝嘅河南省濮陽市清豐縣韓村鄉西趙樓村嘅蓮花池嗰邊行緊街嗰陣，由於返佢西趙樓村嗰度探親嘅一個8歲同另一位5歲嘅女仔唔好彩跌咗落水。跟住孟瑞鵬冇注意自己嘅安全就捶嗮啲衫就跳咗落水去救人。雖然話最後兩個跌咗落水嘅細路女救返咗，但係消防人員同村民救返孟瑞鵬出嚟嗰時，佢已經冇咗呼吸。

事發之後，跌咗落水嗰兩位細路嘅阿媽就話孟瑞鵬係自己跳落水，結果俾社會猛咁關注。而跌咗落水嘅兩位細路嘅家長就話嗰日係孟瑞鵬丼爛湖邊嘅欄杆之後，3個人一齊跌咗落水嘅。而濮陽嘅差佬就查清咗呢單嘢嘅事實，孟瑞鵬真係救過嗰兩位細路。而跌咗落水嘅兩位女仔嘅阿媽之後話孟瑞鵬係聽到有人嚟救先至走咗過嚟跳水救人，結果就浸死咗，而嗰兩位女仔嘅阿媽驚孭鑊先至教咗啲細路講大話。

而佢嘅救人事蹟好快喺互聯網上面流傳，而河南省見義勇為基金會就畀咗孟瑞鵬係「河南省見義勇為先進個人」嘅稱號。

攷
-

* 河南清丰县官方认定大学生见义勇为跳水救人
* 千人送别救人溺亡的大学生是谁 孟瑞鹏个人资料 海哥娱乐
* 孟瑞鹏溺亡原因细节 大学生救落水儿童死亡 深港在线
* 孟瑞鹏获"河南省见义勇为先进个人"荣誉称号\_新闻 腾讯网
廣州65中各個校區同德圍校區（西）同德圍校區（東）
**廣州市第65中學**係中國廣東廣州嘅全日制中學，1946年創立，有兩個校區，都喺白雲區入面。

兩個校區
----

* 江高校區：江高鎮愛國西路190號
* 同德校區：棠溪村德康路怡康正街7號

校服色
---

|  |
| --- |
| 廣州六十五中嘅校服 |
|  |  |
|  |

長袖
* 衫：　　相間。領　，袖口　帶一條粗　線；正反面上　下　，分界線喺心口位，成鈍角V字；背面嘅　底花紋中間位有類似BN Elements字體嘅「**G.Z. 65**」字樣。袖上　下　，上頂有一條　極細線。兩袖之間嘅菱形有同背面嘅花紋連埋一齊；左右對稱。
* 褲：　，兩邊近袋口位有　嘅平行四邊形，喺平行四邊形入面重帶有「**65**」嘅阿拉伯數字（冬裝）或兩條相平行嘅極細線（秋裝）。

短袖
* 衫：　。領同袖口都係　帶　邊，但膊頭到近袖口位有兩條　極細線，兩線之間有Bank Gothic系列字體「**G.Z. 65**」字樣。左右唔對稱，有領有紐扣。
* 褲：　，兩邊都有中等厚度嘅　線。

棉褸
　　相間。領　，兩袖　帶一條極細　線，正反面都係上　下　，分界線喺心口位，成直角V字，但正面中間有條粗嘅　直線成「↓」嘅箭嘴符號噉。

史
-

學校喺1946年為咗紀念國民黨愛國將領——伍觀淇而搞出嚟。開辦初期改名做**私立庸伯中學**，其中「庸伯」一名出自伍觀淇嘅字號。1950年初，禺北辦事處接手時，將呢間中學同德基合併而改名做**禺北初級中學**。同年9月，由於番禺縣人民政府正式接手，學校開始充公而改名做**番禺縣第四中學**。期間學校一直喺江村嘅鄉德堂（今日嘅江村大祠堂）入面開辦。

1951年冬，學校開始喺流溪河近江夏嶺邊搞咗新校區，重喺1952年10月起好兼搬入。但嗰時學校辦學設施比較落後，直到1956年改成完全中學為止。1957年，由於江村改屬廣州市郊區，學校唔單止改咗畀廣州市嘅郊區人民政府睇實，甚至連校名都改成**廣州市江村中學**。期間連續俾廣州市屬下嘅教育部門猛咁讚，直到1965年成為廣州市北邊一名牌中學。

1966年，文革爆發，由於65中學生作反，話教學設施同教學資料係「牛鬼蛇神」而全面破壞，令學校嘅正常教育教學工作全部停嗮。三年後，校名改名做**廣州市第65中學**。期間學校一直以學工農同無產階級革命嘅教育為主，但教育質量大跳水直到1977年開咗十一屆三中全會為止。

郊區人民政府（今日嘅白雲區人民政府）喺1985年開始向學校加大投入兼要佢辦好啲學校，令學校入面啲設施同設備開始出現大規模改善。重喺1986年9月擴大招生範圍。從1988年夏開始，學校嘅教育質量開始提升，直到1990～1993年出咗好多位優秀嘅學生出嚟社會。1995年正式成為廣東省一級學校兼1999年通過複審。學校升級成廣東省一級學校之後，2004年亦成為國家級示範性普通高中。

喺白雲區桃園中學正門附近嘅教學樓，上面可以見到廣州六十五中嘅校徽，可以得知佢係65中屬下嘅民辦學校。
從2005年開始，學校擴大咗佔地範圍兼新起咗教學樓、實驗樓、圖書館、體育館、行政綜合樓、400米嘅運動場同文化藝術長廊、游水池，重按示範性高中搞咗教育教学設施同設備。

### 開辦屬下學校

踏入21世紀後，學校為咗擴大影響力而喺2000年開辦白雲區梓元崗中學、2003年開辦白雲區桃園中學同埋金桂園小學。

### 同德校區

同德校區喺2012年4月29號喺近同德圍嘅棠溪村開辦，同年9月1號正式開學。初期規模比較細，凈得間東教學樓響度，直到2013年8月23號改造咗原校舍、學生宿舍同食堂同新起咗西教學樓、實驗樓同體育館、室外運動場等。2013年下學期期間，原先喺同德校區讀書啲學生都搬嗮去江高校區上堂直到2015年暑假前為止。

2015年8月底，同德校區全面起好嗮，同年9月1號正式開學。原先搬嗮去江高校區上堂啲同德校區師生都返嗮嚟同德校區上堂。

註同攷
---

|  |  |
| --- | --- |
|  | 維基同享有多媒體嘅嘢：**Guangzhou No. 65 Middle School** |

註
1. ↑  今日屬廣州白雲區北邊同黃埔區北邊嘅地區，嗰時禺北唔屬廣州地區。
2. ↑  即係而家嘅白雲區，廣州市郊區曾經喺1949～1958年及1959～1987年間出現過，1987年改名做白雲區。
3. ↑  中國大陸嘅教育界屬跨年學制，凡係講嚫「××××年下學期」都係指公曆每年二三月到七月初期間嘅時段。例如「ｎ年下學期」就係「（ｎ＋１）年二三月到七月初」噉解。

攷

1. ↑  陈建华市长参加广州市第六十五中学同德新校区揭牌仪式暨开学典礼(图) 互聯網檔案館嘅歸檔，歸檔日期2020年3月16號，. 广州教育网 （2015-09-02）

出面網頁
----

* 廣州市第65中學嘅官方網站
座標: 22°25′0″N 114°1′0″E﻿ / ﻿22.41667°N 114.01667°E﻿ / 22.41667; 114.01667
**新界西**（粵拼：san1 gaai3 sai1；英文：**New Territories West**）係指香港新界西面嘅地區，根據香港行政區劃，範圍包括荃灣區、葵青區、屯門區、元朗區及離島區，亦係香港立法會地區直選嘅選區之一。雖然新界西唔係一個官方嘅地區行政名（只係有新界，冇新界西），但好多政府機構都用新界西作為地區劃分（定義可能唔同）。因為新界西除離島外各區好早已經有公路（青山公路）貫通，發展情況都幾近，居民往來亦比較多。

睇埋
--

* 新界東

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
朱可夫獎章
**朱可夫獎章**（俄文：**медаль Жукова**；英文：Medal of Zhukov），係俄羅斯聯邦一項軍事勳章，以蘇聯元帥格奧爾基·康斯坦丁諾維奇·朱可夫嚟命名。

史
-

朱可夫獎章響1994年5月喺俄羅斯聯邦總統嘅命令之下設立。雖然呢個獎章喺俄羅斯設立，但係響1995年5月，獨立國家聯合體所有國家開始採用朱可夫獎章。

頒發
--

呢個獎章係頒畀喺俄羅斯法律規定下服兵役，無私、勇敢保衛祖國同公共利益，又或者喺軍演同訓練表現出色嘅軍人，同時紀念朱可夫元帥誕辰100週年。

獎章
--

朱可夫獎章係一個圓形黃銅勳章，直徑32毫米。正面有朱可夫元帥嘅半身像，而佢嘅軍服上面有元帥星。下面沿著獎章較低嘅周長，橡樹同月桂兩個分支嘅胸圍；勳章嘅上圍有浮雕字「ГЕОРГИЙ ЖУКОВ」（朱可夫）。

響2010年，朱可夫獎章嘅正面加多咗一行字「ЗА ОТЛИЧИЕ В СЛУЖБЕ」（卓越嘅服務）。

參考
--

1. ↑  "Decree of the President of the Russian Federation of May 9, 1994 No 930" (俄文). Commission under the President of the Russian Federation on state awards. 1999-12-15. 原著喺2012-03-11歸檔. 喺2012-02-14搵到.
2. 1 2  "Statute of the Medal of Zhukov" (俄文). Commission under the President of the Russian Federation on state awards. 2010-09-07. 喺2012-02-14搵到.
3. ↑  "Decree of the President of the Russian Federation of March 6, 1995 No 243" (俄文). Commission under the President of the Russian Federation on state awards. 1999-12-15. 原著喺2012-03-11歸檔. 喺2012-02-14搵到.
4. ↑  "Decree of the President of the Russian Federation of September 7, 2010 No 1099" (俄文). Russian Gazette. 2010-09-07. 喺2012-02-14搵到.
唔好同**西瓜**搞亂。

| How to read a taxoboxHow to read a taxobox**鐵西瓜** |
| --- |
| 植株植株
果果 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 紫葳科 Bignoniaceae |
|
|
|
|
|
| 屬 | 砲彈果屬 *Crescentia* |
|
|
|
|
|
|
|
| 種 | **鐵西瓜 *C. cujete*** |
|

 |
|
| 二元學名 |
| ***Crescentia cujete***L. |
|
|
|
|
|
|
|
|
|
|
|
|
|
|
|

**鐵西瓜**（粵拼：tit3 sai1 gwaa1；學名：*Crescentia cujete*），又嗌**砲彈果**（paau3 daan2 gwo2），係紫葳科砲彈果屬嘅常綠喬木，原產美洲熱帶地區，而家喺美洲熱帶地區、中國嘅廣東、福建、海南、臺灣地區都搵到。

樣
-

植株高10m；主幹比較粗，樹冠圓形，樹皮有塊狀龜裂紋。葉互生，長橢圓形或心形，先端尖。花淡綠黃，有啡色脈紋；每年夏天開花。果屬漿果，圓形，大到似排球，果皮綠、超硬，肉紅、好吤；熟咗之後識爆炸。

用途
--

佢嘅果多數挖空攞嚟整水殼，植株多數做觀葉植物同花卉。

連出去
---

* 长在树上的西瓜——铁西瓜 中國科學院華南植物園
* 铁西瓜成熟以后会爆开 其威力可以将小鸟炸死炸残\_炮弹树\_紫崴科 花卉网
* 铁西瓜 | 另一种结在树上的大瓜... 360Doc個人圖書館
* 铁西瓜是什么东西？ 黔农网
**孟晚舟案**始於2018年12月1號加拿大警方應美國司法互助要求，逮捕喺溫哥華轉機嘅中國華為副董事長兼 CFO 孟晚舟，引發涉及中、美、加三國嘅司法、政治、外交事件。

2018年12月1號，孟晚舟被逮捕嗰陣面臨美國紐約東區聯邦地區法院嘅指控。初時加拿大未明確指出逮捕孟晚舟嘅理由，不過好多傳媒都報導指出孟氏好可能係因華為涉嫌違反美國出口管制，向伊朗出售「敏感科技」，並「以假賬資料掩護」而被捕。事後，中華人民共和國駐加拿大大使館喺12月6號表示堅決反對並強烈抗議，向美國同加拿大兩國提出嚴正交涉，要求佢哋立即恢復孟晚舟嘅人身自由。12月8號，中華人民共和國外交部副部長樂玉成緊急召見加拿大駐華大使麥家廉，表達咗相同嘅訴求。12月9號，中國外交部又緊急召見美國駐華大使布蘭斯塔德，就美方要求加方拘押喺加拿大溫哥華轉機嘅華為公司負責人提出嚴正交涉同強烈抗議。12月11號，孟晚舟獲英屬哥倫比亞省高等法院批准保釋，案件延期到2019年2月再審。

2019年1月28號，美國代理總檢察長惠特克、商務部長羅斯、國土安全部部長尼爾森，同埋聯邦調查局局長克裡斯托弗·亞瑟·雷，喺美國司法部舉行聯合新聞發布會，宣布正式要求引渡孟晚舟，又以23項罪名起訴華為。

2020年5月23號，喺長達500日嘅保釋之後，加拿大法院宣佈，引渡案嘅第二階段聆訊排期到2021年3月審結，加拿大總理朱斯坦·杜呂多被問到呢單案嗰陣，佢強調加拿大係司法獨立國家。2020年5月23號，孟晚舟同親友、同事喺英屬哥倫比亞省高等法院門前嘅梯級上影相，張相入面大家擺出大拇指同勝利手勢。

2020年5月27號，英屬哥倫比亞省高等法院裁決孟晚舟敗訴，呢單引渡案符合「雙重犯罪」標準，法院將繼續審理呢單引渡案。孟晚舟要留喺加拿大參加之後嘅聽證並且等待新嘅審判結果。

2020年8月，孟晚舟申請發布更多同佢逮捕同審訊有關嘅機密文件嘅請求被加拿大聯邦法官否決，理由係同呢單案件無關。

參考
--

1. ↑  Rhianna Schmunk, Liam Britten. "Huawei CFO Meng Wanzhou to spend weekend in jail after bail hearing adjourns". *CBC News*. 原先內容歸檔喺2018-12-12. 喺2018-12-08搵到.
2. ↑  〈駐加拿大使館發言人應詢就加方逮捕中國公民事發表談話〉 (中國中文). 中國駐加拿大使館. 2018-12-06. 原先內容歸檔喺2018-12-06. 喺2018-12-06搵到.
3. ↑  〈外交部召見加拿大駐華大使 就無理拘押孟晚舟提出交涉〉. 《外交部網站》. 原先內容歸檔喺2018-12-08. 喺2018-12-08搵到.
4. ↑  
〈外交部召見美國駐華大使 就美方要求加拿大拘押華為公司負責人提出嚴正交涉〉. 原先內容歸檔喺2020-02-05. 喺2019-09-11搵到.
5. ↑  〈被加拿大拘押的中國公民孟晚舟獲得保釋〉. 《觀察者網》. 2018-12-12. 原先內容歸檔喺2018-12-12. 喺2018-12-12搵到.
6. ↑  〈孟晚舟被批准以1000萬加元保釋〉. 《聯合早報》. 2018-12-12. 原先內容歸檔喺2018-12-12. 喺2018-12-12搵到.
7. ↑  〈美國正式引渡孟晚舟 指控華為23罪〉. 原先內容歸檔喺2019-01-29. 喺2019-01-29搵到.
8. ↑  〈存檔副本〉. 原先內容歸檔喺2020-07-04. 喺2020-07-03搵到.
9. ↑  〈存檔副本〉. 原先內容歸檔喺2020-05-26. 喺2020-05-26搵到.
10. ↑  〈存檔副本〉. 原先內容歸檔喺2020-05-27. 喺2020-05-27搵到.
11. ↑  〈存檔副本〉. 原先內容歸檔喺2020-06-07. 喺2020-05-27搵到.
12. ↑  〈孟晚舟請求公開更多機密文件被否 被捕時遭受程序濫用 千龍網〉. 原先內容歸檔喺2020-09-03. 喺2020-08-26搵到.
**臺20乙線（左鎮—南化）**西起左鎮區，東至南化區，全長7.855公里。全線都喺臺南市境內。

因連結臺20線同臺3線，從左鎮市區往南化北寮，行經臺20乙線較主線節省里程，唔使經過玉井市區，係南部橫貫公路嘅替代道路同捷徑。

臺20乙線而家擴闊緊，長度約3.6公里，斥資逾8億元，分為2標，左鎮段最為棘手嘅自來水管線埋設問題，已協調喺2018年2月底解決，最快2019年初完工，而靠近南化端嘅部分，將新闢外環道，坡地嘅水土保持最關鍵，亦正全力施工。臺20乙線係新化經左鎮、往南化嘅交通要道，連結臺20線同臺3線，原路僅闊6.5公尺，擴闊完成後，闊度將加至13公尺，令山區交通更便捷，有助帶動地方發展。

行經行政區
-----

全線都喺

臺南市境內。


| 鄉鎮市區 | 地點 | 公里 | 交會道路 | 備註 |
| --- | --- | --- | --- | --- |
| 左鎮區 | 左鎮 | 0.000 |  台20線 | 公路起點 |
| 內庄 | 2.689 |  |  |
| 南化區 | 西埔 | 3.892 |  |  |
| 中坑里 | 5.126 |  |  |
| 蘇貞埔 | 6.487 |  |  |
| 南化 | 7.855 |  台3線 | 公路終點 |
|

攷
-

1. 1 2 3  〈省道公路里程表〉. 交通部公路總局. 原著喺2021-02-15歸檔. 喺2019-02-10搵到.
2. ↑  吳俊鋒 (2017-06-22). 〈3.6公里逾8億元 臺20乙線拓寬全力趕工中〉. 自由時報電子報. 喺2018-05-05搵到.
錦豐苑
**錦豐苑**（**Kam Fung Court**），係香港房屋委員會嘅居屋屋苑之一，喺新界沙田區馬鞍山頌安邨隔籬嘅填海地上，由7座和諧式一型同兩座和諧式二型設計嘅樓組成，總共有5,540個住宅單位。錦豐苑分為三期起，分別喺1996年、1997年同2002年起好，居屋第十七期甲同第十七期乙喺1997年分期入伙，而錦莉閣、錦荷閣及錦蘭閣就屬於出售剩餘居屋2008年嘅第三、四期，同埋2010年嘅第六期。

喺1990年代尾，錦豐苑曾經出現嚴重嘅填海土地沉降問題。

喺2003年區議會選舉嗰陣，錦豐苑同雅濤居等等嘅私家樓組成同一個區議會選區。由2007年開始，呢區嘅區議員係楊文銳。喺2003年之前，錦豐苑屬於沙田區議會錦豐選區，當時嘅區議員係陳克勤，而2003年至2007年嘅區議員就係何淑萍。

2007年6月29日，中國國家主席胡錦濤到訪錦豐苑居民趙錫明屋企。

屋苑資料
----

### 樓宇

屬和諧二型嘅錦荷閣同埋錦蘭閣
全個屋苑共有9座樓宇，由7座和諧式一型及2座和諧式二型設計的樓宇組成，共有5,540個住宅單位，單位實用面積由40至60平方米。其中A-G座外牆主色為綠色，而錦荷閣及錦蘭閣則為粉紅色。

錦蓉閣、錦菱閣、錦蕙閣、錦葵閣、錦萱閣同埋錦薇閣由瑞安起，而錦莉閣、錦荷閣同埋錦蘭閣由協興建築（即新世界）起。

| 樓名 | 樓類 | 幾時入伙 |
| --- | --- | --- |
| A座/錦蓉閣 | 和諧一型 | 1996 |
| B座/錦菱閣 |
| C座/錦蕙閣 |
| D座/錦莉閣 | 2008 |
| E座/錦葵閣 | 1997 |
| F座/錦萱閣 |
| G座/錦薇閣 |
| H座/錦荷閣 | 和諧二型 | 2008 |
| J座/錦蘭閣 |

* 錦蓉閣/錦菱閣/錦蕙閣錦蓉閣/錦菱閣/錦蕙閣
* 錦莉閣錦莉閣
* 錦葵閣/錦萱閣錦葵閣/錦萱閣
* 錦薇閣錦薇閣

參考
--

1. ↑  〈胡主席走入香港尋常百姓家〉. 原著喺2007年7月4號歸檔. 喺2009年11月15號搵到.

連去
--

* 馬鞍山錦豐苑業主立案法團
* 房委會錦豐苑簡介
* 頌安邨和錦豐苑食水供應受鹹水污染事件報告
* 房屋署完成調查食水污染事件
* 出售剩餘居屋單位第3期有關錦豐苑資料
**台6線**，又稱**舊後汶公路**、**龍汶公路**，係台灣一條省道，係苗栗縣最重要嘅地方聯絡公路，西起苗栗縣後龍鎮龍港（原起點係同台1線交叉嘅十班坑），初向東南沿後龍溪、南勢溪谷地上行，過苗栗市界後喺分叉路轉向東，至後龍溪南岸後沿谷地右側上溯，至苗栗市區南側嘅育民工家後轉上龜山大橋，通過公館鄉後南行至後龍溪北岸，後沿河谷上溯至苗栗縣大湖鄉溫泉口同台3線相連，全長31.388公里。台72線幾乎同本線平行建構。

台六線舊線曾經同台13線共線，行經苗栗市至公路、龍岡道口、苗栗市魚市場、苗栗監理站、苗栗市西山商圈、苗栗市戶政事務所、苗栗市福麗里活動中心、苗栗市三山國王廟、國立聯合大學、育民工家等。而家台灣絕大部分地圖（包括苗栗車站掛圖）仍係舊線。

行經行政區
-----

龍港0.0k起點
終點，喺苗栗縣大湖鄉台3線上
全線均喺苗栗縣境內
* 後龍鎮：龍港0.0k（**起點**， 台61線後龍交流道及 縣道119號岔路）→十班坑2.304k（ 台1線岔路）→後龍交流道（ 國道三號）→
* 苗栗市：竹圍4.850k（鎮市界）→北勢橋8.050k（左 台13甲線岔路）→頭屋橋（ 台13線岔路及 台72線頭屋交流道）→龜山橋11.574k（ 台72線公館交流道）→
* 公館鄉：苗栗交流道（ 國道一號）→公館18.524k（右 縣道128號岔路）→福基19.053k→
* 獅潭鄉：汶水→汶水橋→
* 大湖鄉：溫泉口31.388k（**終點**， 台3線岔路）

攷
-

1. ↑  〈省道公路路線〉. 《中華民國交通部公路總局》. 2020-08-05. 喺2020-09-16搵到.
學校合併前嘅正門
**廣州市第52中學**係中國廣東廣州冇咗嘅完全中學，喺海珠區怡樂路52號。學校1965年8月成立，2013年4月同廣州市綠翠中學合併後消失咗，今日係綠翠現代實驗學校嘅西校區。

史
-

|  |
| --- |
| 廣州52中停辦前，用過嘅夏裝校服品種。 |
|  |

學校喺1965年8月成立，初期喺新港西路120號（而家6中嘅所在地）啲校舍辦學。初期計劃搞廣州市第六技工學校，但嗰年因為太多中學生入學，加上廣州市區間間中學啲學生多到井噴而改成普通中學。雖然籌劃期間打算用「新港中學」嘅名，但最後流產咗，原校址變成嗰時啱成立無耐嘅新港路小學。

1969年2月俾海珠區革委會（今日嘅海珠區委會）政工組批准而成立黨支部，同年8月開辦完全中學，黨支部直到1978年6月撤銷。1980年8月，學校畀咗廣州市教育局睇實，直到1999年8月畀返海珠區教育局。

2001年秋，由於海珠區調整同整合教育資源，學校降級成初中三年辦嘅中學。2005年升級成廣州市一級學校。

2013年4月8號，海珠區教育部門為咗整合當地嘅教育資源同擴大優質教育資源嘅輻射範圍，將呢間學校同綠翠中學合併成綠翠現代實驗學校。

攷
-

1. ↑  〈海珠区52中与绿翠中学合并 49中与江南中学合并〉. 《大洋網》. 鳳凰網. 2013-04-08. 原著喺2020-03-16歸檔. 喺2017-01-22搵到.

連出去
---

* 广州市五十二中 中国教育信息查询
廣州市江南外國語學校，以前49中就響呢度。
**廣州市第49中學**係中國廣東廣州嘅一間冇咗嘅公辦中學，位置喺海珠區寶崗大道730號（寶崗大道南近沙園路口嘅中石化加油站隔籬）。1964年開辦，2013年4月初而同廣州市江南中學（今日嘅廣州市江南外國語學校）合併而消失。

校服色
---

|  |
| --- |
| 廣州49中停辦前，用過嘅全系列校服品種。 |

長袖：

衫：　　相間，上　下　；領　，袖口　帶兩條　線；膊頭位有兩條　線；正面同背面有鈍角V字形嘅分界；左右對稱。
褲：　，兩邊各帶兩條　嘅中等厚度線。
短袖：

衫：　　相間，左右對稱；領同袖口　，帶一條好幼嘅　線；正面同背面有鈍角V字形嘅分界；左右對稱。
褲：　，兩邊各帶兩條　嘅中等厚度線。
1992年9月到2009年6月間，學校曾經用過　，帶　嘅V字形圖案嘅校服品種。

史
-

學校喺1964年開辦，初期時係初級中學，1969年9月開始升級成完全中學，但1982年9月，高中部停辦而變成第二幼兒教育職業高級中學。直到2002年9月又宣佈停辦職高而變成初級中學。2013年4月初，因海珠區教育部門調整同擴大優質教育嘅輻射範圍，宣佈學校同廣州市江南中學（今日嘅廣州市江南外國語學校）合併而成為歷史。學校合併咗之後，原先49中在讀嘅學生喺2015年夏天全部消失嗮。

註
-

1. ↑  〈海珠区52中与绿翠中学合并 49中与江南中学合并〉. 《廣州日報》. 大洋网. 2013-04-08. 原著喺2013-05-26歸檔. 喺2016-10-10搵到.

睇埋
--

* 廣州市江南外國語學校
貝娜齊爾
**貝娜齊爾**，全名**貝娜齊爾·布托**（英文：Benazir Bhutto；萬國音標：/bɛnɜziɽ botɔ/；烏爾都語：بینظیر بھٹو‎，信德語：بینظیر ڀُٽو；1953年6月21號—2007年12月27號），巴基斯坦政治人，前巴基斯坦總統阿里·布托個女，係回教國第一位做總理嘅女人。1986年，佢返國挑戰7年之前處決佢阿爸嘅軍事獨裁者。之後佢響1988年尾當選巴基斯坦總理，當年只係35歲，做咗年幾，1990年被罷黜；1993年又重新當選，1996年又因被指控涉及貪污同治國唔妥當而要落臺，1999年畀總參謀長穆沙拉夫壓逼，流亡海外，直到2007年10月總統穆沙拉夫特赦，貝娜齊爾先至結束8年流放生涯返祖國。

2007年12月27號，佢去完喺伊斯蘭堡拉瓦爾品第一個支持者集會之後，受到炸彈襲擊，送去醫院，18:16宣布死亡，至於佢死因，巴基斯坦內政部就話佢係因為避開襲擊嗰陣，個頭撞到架車個天窗嘅控制桿而死，而貝娜齊爾老公扎爾達同佢安全顧問就話，佢係因為條頸同胸部中槍而死，而實際死因而家重未可以話實。

貝娜齊爾死咗之後，老公扎爾達里出任巴基斯坦總統。

攷
-

1. ↑  Benazir Bhutto killed in attack BBC news
2. ↑  〈巴國前任女總理遇襲死亡〉. 明報即時新聞. 原著喺2007年12月30號歸檔. 喺2007年12月27號搵到.
3. ↑  〈巴基斯坦公佈貝娜齊爾死因〉. 文匯報網頁.
4. ↑  〈貝娜齊爾遇刺亡　死因眾說紛紜〉. 多維新聞網.
5. ↑  〈蓋達否認刺殺貝娜齊爾 美對巴基斯坦核武安全仍有信心〉. 明報新聞網. 原著喺2008年1月20號歸檔. 喺2007年12月30號搵到.

拎
-

* 貝娜齊爾生平



|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**皮特·隆巴德二世**（Peter Lombard II，1976年5月24號—）係關島單車手，依家效力於UCI Continental隊 EuroCyclingTrips Pro Cycling。佢參加過2016年奧運會嘅山地單車賽。佢喺兩次炒車之後被淘汰出場。佢亦都係眼科外科醫生，有一間叫Lombard Health嘅診所。

經歷
--

### 早期生活同教育

1976年5月24號，皮特·隆巴德二世喺關島出世，佢阿爸係Gabriel Lombard博士，阿媽叫Kathleen。佢喺圖蒙嘅聖約翰學校讀書。1995年至1998年，倫巴德喺美國海軍學院讀書，GPA 有 4.0，做咗畢業生代表。隆巴德四次代表學院，亦係體操隊嘅隊長。1998年，佢獲得「CoSIDA First Team Academic All-American honors」。

之後，佢喺Johns Hopkins School of Medicine讀書。 佢依家係眼科外科醫生，擁有一間診所，叫Lombard Health Eye Clinic。隆巴德有一個女兒，叫Aleia。佢大約喺2001年開始踩單車同埋參加三項鐵人比賽。佢讀完醫返返關島之後，加強咗佢嘅訓練。

### 奧運會前

2016年2月，隆巴德贏到2016 Guam National MTB Championship，令佢有資格參加3月喺新西蘭舉辦嘅UCI Oceania Mountain Bike Cross Country Championship。喺呢個比賽入面，澳洲、新西蘭嘅運動員同埋隆巴德獲得奧運比賽資格。

隆巴德係唯一一位透過比賽獲得參加2016年夏季奧運會資格嘅關島運動員。隆巴德為咗有多啲時間訓練，調整咗佢嘅工作時間，仲用咗一個禮拜嘅時間去日本山地訓練。

### 2016年夏季奧運會

倫巴第無完成奧運會嘅賽事，所以無排名。佢架單車腳踏有問題，令佢好難插隻腳入去。比賽途中，天雨關係，條跑道好跣，單車手要落車推車。因為個腳踏嘅問題Lombard好難上返佢架單車。佢喺第一圈同第二圈都有炒車。第二次事故發生後，他被淘汰出場。電單車拉咗佢出比賽之後，佢喺座山到唔知去邊好，就留咗喺到鼓勵仲比緊賽嘅單車手，呢個行為獲得觀眾嘅關注同欣賞。計埋倫巴德一共有五位運動員未能完成比賽。對於今次嘅奧運會經驗，佢話：「I’m happy to be done, happy to be in one piece.」。

### 奧運會之後

倫巴德喺里約奧運之前都炒過幾次車。奧運會之後，佢發現有脊椎問題。佢接受咗注射，休養咗一段時間，但係仲要做埋脊椎融合手術嚟改善佢嘅生活質素。

參考資料
----

1. 1 2  "Peter Lombard". Sports-Reference. 原著喺April 18, 2020歸檔. 喺February 19, 2018搵到.
2. ↑  "EuroCyclingTrips - CMI Pro Cycling". *UCI.org*. Union Cycliste Internationale. 原著喺March 25, 2020歸檔. 喺March 25, 2020搵到.
3. ↑  "EuroCyclingTrips - CMI Pro Cycling". *UCI.org*. Union Cycliste Internationale. 原著喺February 7, 2021歸檔. 喺February 7, 2021搵到.
4. ↑  "Peter Lombard II". Olympic. 喺February 19, 2018搵到.
5. 1 2 3  "Lombard Qualifies for 2016 Olympics". Guam Cycling. 喺February 19, 2018搵到.
6. ↑  Evans, John (July 27, 2016). "Navy's Tugade takes a run at Rio for Guam". *Capital Gazette*. 原著喺2019年2月13號歸檔. 喺February 20, 2018搵到.
7. 1 2  Balajadia, Robert (July 28, 2016). "Olympic profile: Cyclist Peter Lombard". *The Guam Daily Post*. 喺February 19, 2018搵到.
8. 1 2 3  Tomas, Jojo. "Rio de Janeiro Olympics cyclist Peter Lombard wants to compete again, but needs to heal". *Pacific Daily News*. 喺February 18, 2018搵到.
9. 1 2  Sablan, Jerick (July 23, 2016). "Lombard achieves dream to compete in Olympics". *Pacific Daily News*. 喺February 19, 2018搵到.
10. ↑  "Men's Cross Country". Rio 2016. 歸檔時間August 21, 2016. 喺February 18, 2018搵到.`{{cite web}}`: CS1 maint: bot: original URL status unknown (link)
11. ↑  Sablan, Jerick (August 22, 2016). "Olympic mountain bike course gets best of Lombard". *Pacific Daily News*. 喺February 18, 2018搵到.
廣東省皮膚病醫院嘅大樓
**廣東省皮膚病醫院**（粵拼：gwong2 dung1 saang2 pei4 fu1 beng6 ji1 jyun2），之前嗌過**廣東省皮膚病防治院**（gwong2 dung1 saang2 pei4 fu1 beng6 fong4 zi6 jyun2）；佢係中國廣東省廣州市嘅一間醫院，喺越秀區麓景路同恆安路交界嘅東北邊角落頭嗰度。呢間醫院喺1964年成立，佢重係廣東省唯一一間專門醫皮膚病、性病同愛滋病嘅省級醫療單位。佢重係成個廣東性病規範化實驗室質控中心同《皮膚病性診療學雜誌》嘅主辦單位，又係廣東醫學院研究生出嚟實習嘅地區。

史
-

呢間醫院喺1964年成立，最早嗰時叫「廣東省平洲醫院」，而位置就喺廣東佛山南海平洲一帶。直到1972年改名做「廣東省皮膚病防治院」係因為嗰時冇乜出皮膚病，加上冇乜人點關注皮膚病。到咗1978年12月，間醫院唔單止改名做「廣東省皮膚病防治研究所」，甚至連間嘢都搬到而家廣州市越秀區嘅惠福西路（大概廣東省人民醫院惠福門診部附近）；但時隔一年又搬到先烈東橫路嘅一間樓仔嗰度。

到咗1980年代，由於性病死灰復燃，啲人已經重新關注性病嘅問題。呢間醫院唔單止喺1986年加咗廣東省性病防治中心嘅牌，甚至喺2001年合併嗌成「廣東省皮膚性病防治中心」。到咗2011年9月，醫院為咗適應新嘅發展趨勢先至改名做「廣東省皮膚病醫院」，甚至喺2012年3月搬到而家嘅麓景路同恆安路交界嗰頭。

註
-

1. ↑  官方講法係1972年，其實呢間醫院正式改名做「廣東省皮膚病防治院」係1972年嘅事。
2. ↑  省皮肤病医院：争做全国最好的专科医院 鳳凰资讯【轉羊城晚报】 （2014-05-23）

出面網頁
----

* 广东省皮肤病医院官网
* 省皮肤病医院40年皮防所蝶变三级专科大医院 羊城晚报 （2013年05月24号 B5版）
廣東省第二中醫院嘅正門大樓
**廣東省第二中醫院**（粵拼：gwong2 dung1 saang2 dai6 ji6 zung1 ji1 jyun2）；第個名係**廣東省中醫藥工程技術研究院**（gwong2 dung1 saang2 zung1 ji1 joek6 gung1 cing4 gei6 seot6 jin4 gau3 jyun2）；前身係**廣東省中醫研究所**（gwong2 dung1 saang2 zung1 ji1 jin4 gau3 so2）；佢係中國廣東省廣州市嘅一間醫院，喺越秀區恆福路60號（橫枝崗嗰邊，恆安路口嗰頭）。呢間醫院係廣東省衛生廳同廣東省中醫藥局直屬嘅綜合性省級中醫醫療、科研機構。呢間醫院係廣州市急救醫療網路（120）單位、醫保定點三級甲等醫院、廣東省高等醫學院校教學醫院、廣州中醫藥大學附屬醫院、香港大學實習醫院、國家藥物臨床試驗機構、廣東建設中醫藥強省中醫名院嘅建設單位。

史
-

呢間醫院之所以之前嗌過「廣東省中醫研究所」，係因為佢喺1955年嗰時喺恆福路嘅橫枝崗嗰邊成立嘅一間醫院嘅同時，甚至係中國內地最早成立嘅其中一間中醫研究所，不過到咗文革嗰時就解咗散，直到1978年5月25號嘅廣東省委同省政府先至同意話恢復返出嚟，重將佢當成廣州中醫學院附屬科研機構嚟搞。喺1985年3月15號，廣東省編制委員會批准咗省中醫研究所改畀廣東省衛生廳嚟領導，甚至喺1986年初重批准咗嚟搞間廣東省中醫研究所同佢嘅附屬醫院。後嚟省中醫研究所喺1987年12月正式從廣東省藥物所分咗出嚟，就喺1990年嗰時開始喺而家恆福路嘅橫枝崗嗰邊搞間綜合大樓，而間醫院大樓喺1993年12月8號先至完工而正式開業。

附近嘅交通
-----

* 電車：
省第二中醫院站
* 巴士：
省第二中醫院站、廣州藝博院站

出面網頁
----

* 广东省第二中医院官网

| * 睇
* 傾
* 改
廣州嘅中醫院 |
| --- |
| 省級 | 
* 廣東省中醫院
* 廣東省第二中醫院

 |
| 市級 | 廣州市中醫醫院 |
| 區級 | 
* 白雲區中醫醫院
* 從化區中醫醫院
* 廣州市中西醫結合醫院
* 海珠區中醫醫院
* 海珠區第二中醫醫院
* 越秀區中醫醫院
* 越秀區第二中醫醫院
* 荔灣區中醫醫院
* 蘿崗區中醫醫院
* 南沙區中醫醫院
* 番禺區中醫醫院
* 天河區中醫醫院
* 黃埔區中醫醫院
* 增城區中醫醫院

 |
**2015年亞洲冠軍盃決賽**係2015年亞洲冠軍盃搞兩輪比賽而決定邊個嘅冠軍嘅比賽。頭輪喺2015年11月7號踢，尾輪喺2015年11月21號踢。兩輪夾埋總比分最多嘅隊（打和計作客入波），會攞到2015年亞洲冠軍盃冠軍，重代表亞洲區參加2015年世界冠軍球會盃。呢場比賽係亞洲足協第34次辦嘅最頂級足球會盃賽事，亦係第13次喺亞洲冠軍盃爭最高榮譽嘅比賽。

場地
--

* 頭輪喺拉斯德體育場踢頭輪喺拉斯德體育場踢
* 尾輪喺天河體育中心踢尾輪喺天河體育中心踢

亞足聯喺2013年定咗，呢屆亞冠決賽喺兩隊之間嘅主客場踢。

過程
--

喺2015年11月21號前後4日內，廣州地鐵嘅體育西路站、林和西站、體育中心站嘅站廳同部分月台整咗一啲同廣州恆大淘寶爭第2個亞冠冠軍有關嘅海報墻紙。
呢場決賽係由阿聯酋嘅杜拜國民對中國嘅廣州恆大淘寶。頭輪杜拜國民喺拉斯德體育場主場同廣州恆大淘寶踢成0-0，到咗廣州天河體育中心打嘅第二回合引起全中國人民關注，雖然門票開售嗰時，最高去到39000蚊，但一樣俾波迷秒殺嗮。比賽嗰晚廣州市區內各大酒吧、食肆、酒店幾乎爆滿，最後兩隊踢成1-0。

廣州恆大淘寶以兩輪總比分1-0而攞到2015年亞洲冠軍盃冠軍。

註
-

1. ↑  "AFC Champions League 2012 Competitions Regulations". AFC. 原著 (PDF)喺2012年7月23號歸檔. 喺2015年11月25號搵到.
2. ↑  恒大公布亚冠决赛主场票价 最高39000最低600 腾讯体育 （2015-11-10）
3. ↑  恒大39000元土豪票被秒杀 球员每人只能限购10张 互聯網檔案館嘅歸檔，歸檔日期2016年3月5號，. 鳳凰體育 （2015-11-10）
社會主義勞動英雄
**社會主義勞動英雄**（俄文：**Герой Социалистического Труда**），係前蘇聯頒發嘅一個榮譽頭銜，授予響經濟同文化領域上面作出重大貢獻嘅蘇聯公民，性質同頭銜「蘇聯英雄」好相似，不過獲得「蘇聯英雄」嘅人可以係外國公民。

設立同頒發
-----

呢個頭銜係由蘇聯最高蘇維埃主席團響1938年12月通過行政命令而設立，而獲得者係對蘇聯工業、農業、交通、貿易、科學同科技嘅發展作出貢獻，並能夠展示蘇聯嘅威武同光榮嘅蘇聯公民。

早期獲得「社會主義勞動英雄」頭銜嘅人會被授予蘇聯等級最高嘅獎章列寧勳章同一份由蘇聯最高蘇維埃主席團簽發嘅證書。後嚟為咗將「社會主義勞動英雄」同其他獲得列寧勳章嘅人區分，主席團響1940年5月通過一份行政命令，獲得「社會主義勞動英雄」頭銜嘅人喺領取列寧勳章同證書嘅同時，重可以獲得一面金牌，金牌上嘅圖案係鐵鎚同鐮刀，而金牌嘅形狀係星形。金牌嘅大細係由史太林制定，響制定獎牌嘅大細嗰時，佢曾經邀請工人同平民戴上唔同大細嘅獎章樣本，最終佢將星形獎牌嘅直徑制定為33.5毫米。

如果一名獲得「社會主義勞動英雄」頭銜嘅人再次為蘇聯的發展作出重要嘅貢獻，最高蘇維埃主席團可以向佢授予另一枚鐵鎚同鐮刀獎章，重會響佢家鄉立一尊銅像，紀念佢對蘇聯嘅貢獻。

獲得嘅人
----

第一個獲得「社會主義勞動英雄」頭銜嘅人係蘇聯領導人史太林，佢係響1939年12月獲得呢個頭銜。第二個獲得呢個頭銜嘅人係機關槍設計師瓦西里·捷格加廖夫（響1940年1月獲得）。最高蘇維埃主席團第三次授予「社會主義勞動英雄」頭銜嗰陣時，一共向9個武器設計師授予呢個頭銜，包括費德爾·華西列維奇·托卡列夫、玻利卡爾波夫等等。

三次獲得社會主義勞動英雄稱號嘅人一共有16位，其中包括飛機設計師安德烈·圖波列夫。截至1971年9月，一共有16,245名人士獲得呢個頭銜。響蘇聯解體嗰陣，獲得呢個頭銜嘅人有大約19,000名。1980年1月蘇聯最高蘇維埃主席團曾經通過決議，褫奪抗議蘇聯入侵阿富汗嘅科學家沙哈諾夫嘅頭銜。

參考
--

* Oruzhie雜誌，第9頁，1998年第5版同1998年第6版。
* D.Shiryaev：《邊個發明咗了卡拉什尼科夫步槍》，《好運戰士》雜誌，2000年第9版
* Joshua Rubenstein, Alexander Gribanov, The KGB file of Andrei Sakharov，2005，page 248
「廣東藥學院」跳轉嚟呢度。要睇佢嘅屬下機構，請去【**廣東藥學院 (搞清楚)**】。

 **廣東藥科大學**（粵拼：gwong2 dung1 joek6 fo1 daai6 hok6）
係中國廣東嘅一間普通高等院校，重係中國內地其中一間單獨起嘅三間藥科類高等院校，甚至係廣東省入面，比較緊要嘅培養高級醫藥衛生專門人才同新藥研發、成果轉化嘅基地。呢間學校喺1958年6月成立，入面有4個校區。

史
-

呢間學校最先喺1958年成立，嗰時嗌「廣東省衛生幹部進修學院」，而地址就喺而家先烈南路一帶。喺開學初期重租咗惠福東路409號嚟做臨時校舍，到咗1959年初先至搬到先烈南路入面。而1960年8月份，由於衛生專科班同廣東省醫校合併咗，搞出過進修學院衛生系出嚟。到咗1970年8月，廣東省衛生幹部學院、廣東省廣州醫士學校同廣東省廣州衛生學校一齊合併嗮，變成廣東省衛生學校，但係廣東省衛生幹部學院喺呢三間學校合併咗之後差唔多3年（1973年6月）又出返嚟。喺1978年12重搞咗廣東醫藥學院出嚟，而廣東省衛生學校喺1981年停辦，但係廣東醫藥學院重留咗喺度。而間學校費事同廣州醫學院搞亂，結果喺1994年2月正式改名做「廣東藥學院」。到咗2004年，呢間學校喺大學城同中山市分別搞咗間校區出嚟。

2016年3月8號，廣東藥學院正式改名做廣東藥科大學。

校區
--

呢間學校有4個校區：

* 總校：廣州市番禺區大學城外環東路280號。
* 寶崗校區：廣州市海珠區寶崗光漢直街40號。
* 赤崗校區：廣州市海珠區江海大道283號。
* 中山校區：中山市五桂山鎮長命水大道9—13號。

註
-

1. ↑  广东药学院更名广东药科大学 互聯網檔案館嘅歸檔，歸檔日期2016年3月9號，. 南方网 （2016-03-08）
2. ↑  别叫错！广药要叫"广东药科大学" 新浪 （2016-03-08）

出面網頁
----

* 廣東藥學院官網

| * 睇
* 傾
* 改
入伙過廣州大學城嘅學校 |
| --- |
| 第一批 | 華南師範大學 | 華南理工大學 | 廣東外語外貿大學 | 中山大學 | 廣東工業大學 | 星海音樂學院 | 廣州美術學院 | 廣州大學 | 廣州中醫藥大學 | 廣東藥科大學 |
| 第二批 | 南方醫科大學 | 暨南大學 |
唔好同**廣東省對外貿易職業技術學校**、**廣東省經濟貿易職業技術學校**同**廣東省工業貿易職業技術學校**搞亂。

學校正門
 **廣東省貿易職業技術學校**（粵拼：gwong2 dung1 saang5 mau6 jik6 zik1 jip6 gei6 seot6 hok6 haau6）
，簡稱**廣東省貿易學校**，係中國廣東廣州一公辦技校，1956年5月31號開辦，有兩個校區，分別喺天河區同埋花都區入面。

兩個校區
----

* 天河校區：天河區天平架興華路興華直街338號
* 花都校區：花都區花山鎮福源水庫東南角

校服色
---

|  |
| --- |
| 廣東貿易技校嘅校服 |
|  |  |

短袖
* 衫：　，有領有紐扣。領同袖口都係　帶些少　　相間嘅描邊，左右對稱。
* 褲：　，兩邊各有條　　相間嘅極細綫，有明顯凹凸紋。

長袖
* 衫：　　　相間。領　帶條　極細綫同條粗　邊；袖口同兩袖都係純　；正反面　，喺心口位到胸部分各有條上　下　（兩條唔相連）嘅極細綫。左右對稱。
* 褲：　，兩邊各有條　　相間嘅極細綫。

史
-

1956年5月31號，學校正式成立，初期嗌**廣東省糧食幹部學校**，辦學點喺荔灣區西村大崗園（而家係廣州市真光中學初中部同廣雅小學嚿地皮範圍）一帶，但開辦咗2年受到嗰時嘅經濟困難同私轉公制、加上文革又爆出破四舊浪潮，令學校一度出現合併同委託辦學現象。直到1978年先至復辦，但嗰時改咗名做**廣東省糧食學校**。1981年3月，由於學校周邊搞污染工業開發，令學校向東搬到郊區沙河鎮馬蹄崗（而家係天河區沙河街道天平架一帶）重喺1994年4月正式改名做**廣東省貿易學校**。2004年11月又再次改名做**廣東省貿易職業技術學校**。2008年喺花都花山鎮一帶搞新嘅校區重喺2009年正式起好。

出面網頁
----

* 廣東省貿易職業技術學校嘅官方網站
**廣州電視台移動頻道**（粵拼：gwong2 zau1 din6 si6 toi4 ji4 dung6 pan4 dou6）
，簡稱**廣州移動頻道**，係廣州電視台屬下嘅閉路兼加密頻道，主要播新聞、資訊、生活、健康等節目，語言圍繞普通話同粵語兩種語言嚟播。

頻道主要喺12:30～13:15轉播廣州電視台綜合頻道嘅午間新聞；18:00～19:00轉播廣州電視台綜合頻道嘅廣視新聞。喺09:00～22:30期間，每隔1個鐘就轉播廣州電視台新聞頻道嘅正點報道節目。其它時段多數都圍繞資訊同生活、健康節目為主。

史
-

2003年3月1號，由於廣州數字電視正式開播，頻道率先喺巴士正式上線而開播。初期凈限有珠江寬頻同巴士、的士入面做電視廣播業務嚟傳遞信息。2005年因甜果時光盒推出而加開一個頻譜，2007～2009年廣州市區（除白雲區外）從模擬信號轉成數碼信號後先至多咗有呢個台接收。

從佢開播之後一直以嚟，佢實施咗分開機頂盒版同巴士版、的士版嚟播。直到2017年3月底，頻道播出範圍縮水到得返廣州地區嘅巴士版播，原先珠江寬頻同甜果時光版先後改成轉播廣州電視台綜合頻道嘅節目，網上直播除巴士版外，其他信號先改成有聲冇像畫面，幾日後再切斷咗直播信號。

註
-

1. ↑  三個版本唔同之處係機頂盒版多咗劇集播出，而的士版同巴士版播出嘅內容都唔同。

出面網頁
----

* 廣州電視台移動頻道嘅官方網站
* 廣州電視台移動頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
**社會聯合媒體**（United Social Press）係一個喺2013年由一班自由攝影師創立嘅網絡媒體，曾經有自己嘅網站，現時主要以Facebook為主要發佈嘅平台，亦有喺輔仁媒體等其他網上新聞平台發佈採訪，Facebook有超過12萬個追蹤者。

爭議
--

社會聯合媒體曾經被中國中央電視台，香港警察等組織盜用圖片，引起咗一啲爭議。

### 被中國中央電視台Facebook盜用相片

喺2019年12月5號，中國中央電視台Facebook專頁發佈咗一個表揚香港警察嘅帖，當中盜用咗社會聯合媒體一張喺11月2號拍攝嘅相。社會聯合媒體指，照片本來係講兩個警察戴唔切防毒面罩，吸入同僚發射嘅催淚彈，但中國中央電視台就誤導讀者理解為警察捱夜加班食飯盒嘅苦況。社會聯合媒體批評，中國中央電視台盜用照片揑造事實，對佢哋嘅中立、專業形象造成負面影響，嚴重破壞佢哋嘅信譽，更造成有關攝影師嘅精神困擾。有網民亦批評，呢件事反映中共從來無知識產權嘅概念，而且知法犯法，同埋香港人平日生活咁忙，食飯盒唔係咩一回事。

### 被香港警察Facebook盜用相片

喺2019年12月27號，香港警察發佈咗一個以「君子所見無不善」為題嘅帖，當中其中一張相係由社會聯合媒體嘅攝影師所拍攝，香港警察喺用呢張相之前無查證或者尋求許可。社會聯合媒體批評，香港警察多次以『黑記』政府記者而且惡意對待，記者被直射胡椒、被警員推撞、警棍所傷，而家仲要侵犯其他人嘅知識產權，唔係君子所為。不過，香港警察回應事件嘅時候就只係話呢啲係公平使用，並無向社會聯合媒體道歉。

參考
--

1. ↑  , 852郵報 (2014-04-26). 〈十問個為什麼——社會聯合媒體 United Social Press(USP)｜852郵報〉. 《852郵報》 (香港中文). 原著喺2020-10-24歸檔. 喺2020-12-05搵到. `{{cite web}}`: External link in ``|last=`` (help)
2. ↑  〈輔仁文誌 | 作者: 社會聯合媒體 United Social Press〉. *www.vjmedia.com.hk*. 原著喺2021-07-06歸檔. 喺2020-12-05搵到.
3. ↑  "USP United Social Press 社媒". *www.facebook.com* (英文). 喺2020-12-05搵到.
4. ↑  〈央視又出大糗！捧港警「熬夜吃盒飯」涉偷圖造假〉. 《大紀元時報 香港｜獨立敢言的良心媒體》 (香港中文). 喺2020-12-05搵到.
5. ↑  "Facebook". *www.facebook.com*. 喺2020-12-05搵到.
6. ↑  〈譴責警方 FB 盜用相片 網媒 USP：敵意對待記者，無視知識產權，非君子所為 | 立場報道 | 立場新聞〉. 《立場新聞 Stand News》 (英文). 原著喺2020-10-24歸檔. 喺2020-12-05搵到.

出面網頁
----

* 社會聯合媒體嘅Facebook頁
**廣州錦漢展覽中心**（粵拼：gwong2 zau1 gam2 hon3 zin2 laam5 zung1 sam1）係中國廣東廣州入面一間冇咗嘅展覽中心，喺越秀區流花路同解放北路嘅交界西北邊嗰度。呢間嘢喺2002年10月9號開業，2012年11月8號執笠。而建築喺2013年1月，冚唪唥都拆嗮。而家呢度係廣州越秀國際會議中心。

介紹
--

呢間展館佔地25000平方米，其中中心佔地23000平方米，入面有3個展館。而佢嘅主展館就有3層樓。

點解間展館冇咗？
--------

喺2012年10月14號，有位越秀集團嘅代表就話錦漢展覽中心係臨時建築。就係因為2004年，越秀地產攞咗呢個專案嘅建設用地批准書先至交清嗮土地出租金嚟做商業金融用地。不過佢凈係起咗間臨時建築響度。而按規劃嚟講，臨時建築就一定拆。本嚟話要喺2年內（到2006年為止）拆咗錦漢中心，但唔知點解拖咗10年都未拆。而越秀集團就話按租賃協議規定，佢整嘅臨時展覽館、錦漢展覽館都喺2012年11月8號先至結束經營，而錦漢大樓喺2012年12月10號就已經結束咗經營。之後越秀集團計劃2013年春節之前拆嗮錦漢展覽中心，之後3月開工起商業大樓。而間嘢喺2016年4月14號先至批准起，直到2020年10月23號先至開業。

有關
--

* 廣州越秀國際會議中心

攷
-

1. ↑  停用在即 锦汉中心下月开拆 或建"越秀广州体育大厦" 互聯網檔案館嘅歸檔，歸檔日期2012年10月17號，. 大洋网 喺2012-10-15搵到
2. ↑  广州越秀将新增一个五万平方米的会展中心 互聯網檔案館嘅歸檔，歸檔日期2018年8月22號，. 2016-09-29 新华网
3. ↑  广州越秀国际会议中心今天盛大开业
**透母**（粵拼：tau3 mou5；中古漢語拼音：**th**uh）係中古漢語聲母，屬舌音嘅端組，係次清聲母。呢個聲母接一、四等韻母，同二、三等徹母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
| 吞thon、討thaux、退thuaih、託thak |  |  | 廳theng、體thex、眺theuh、餮thet |

擬音
--

因爲大多數嘅漢語、域外方音、對音中，透母大多發/tʰ/，所以學界一致同意將佢擬音爲/tʰ/。

透母各學者擬音| 高本漢 | 李方桂 | 陸志韋 | 董同龢 | 李榮 | 王力 | 邵榮芬 | 蒲立本 | 周法高 | 鄭張尚芳 | 潘悟雲 |
| --- | --- | --- | --- | --- | --- | --- | --- | --- | --- | --- |
| tʻ | th | tʻ | tʻ | tʻ | tʻ | tʻ | th | tʻ | th | th |

上古來源
----

大部分學者都認爲透母字來自上古音嘅/tʰ/音，呢個音喺上古音到中古音嘅演變好穩定。

喺粵語嘅演變
------

透母喺現代粵語繼續係古音狀態，對應嘅粵拼係t。對聲調嘅影響係，透母字派入陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 天 | 土 | 太 | 通 | 討 | 貪 | 體 | 塔 | 退 | 偷 |
| then | thox | thad | thung | thaux | thom | thex | thap | thuaih | thu |
| tin1 | tou2 | taai3 | tung1 | tou2 | taam1 | tai2 | taap3 | teoi3 | tau1 |

調返轉頭，現代粵語中嘅t聲母來源自中古音嘅透、定二母。

喺吳語嘅演變
------

透母喺吳語同粵語一樣，維持喺古音狀態，對應嘅吳拼係th。

喺普通話嘅演變
-------

透母喺普通話同粵語一樣，維持住古音狀態，對應嘅普拼係t。

喺日文嘅演變
------

喺日文，無論漢音定吳音，透母都係た行（[t]／[t͡ʃ]／[t͡s]）。

喺韓文嘅演變
------

喺韓文，一等韻嘅透母大多保留古音，讀ㅌ（[tʰ]），如塔讀탑；少部分送氣，讀ㄷ（[t]），如禿讀독。四等韻嘅透母由於介音，令聲母塞擦化，變成ㅊ （[t͡ʃʰ]），如天讀천。

喺越南文嘅演變
-------

喺越南文，透母維持古音，讀th（[tʰ]），聲調喺陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**第20屆沙亞州議會選舉**響2017年3月26號舉行。

背景
--

沙亞州響德法兩國接壤邊境，人口少過一百萬，過去十八年來一直都由基民盟控制。呢次選舉成為外界關注焦點，除咗因為呢次係9月全國大選前三次地方選舉入面首個投票地方，亦都係舒爾茨帶領社民黨同現任總理默克爾領導嘅基民盟響選舉首次交鋒。 

舒爾茨贏出社民黨主席之後民望一直升，響「舒爾茨效應」影響下，社民黨響全國支持度已經超過基民盟，有望挑戰基民盟執政地位。不過基民盟終於成功保住沙亞州，為咗9月舉行嘅全國大選打下強心針。

結果
--

票站調查結果話，歐洲議會前議長舒爾茨領導嘅社會民主黨，以明顯差距輸畀現任總理默克爾帶領嘅執政基督教民主聯盟，基民盟以超過四成得票贏出，拋離舒爾茨領導嘅社民黨超過十個百分點。呢次選舉被視為9月大選嘅前哨戰，亦都係舒爾茨出任社民黨主席之後參與嘅首個地方選舉，對大選選情有指標性作用。

後續
--

### 德國基督教民主聯盟

大批基民盟支持者響位於柏林嘅黨總部聚集，佢哋知道選舉初步結果之後歡呼拍掌。

### 德國社會民主黨

舒爾茨承認社民黨表現較預期差，坦言對投票結果感到失望，但佢強調一個州嘅選舉結果，唔影響佢哋響9月大選爭取改朝換代嘅決心。佢又形容係一場長跑而唔係短跑，而家距離9月大選重有6個月，相信社民黨到時會有好表現。

分析
--

有分析話基民盟呢次贏出，除咗歸功於州長卡倫鮑爾嘅高民望，選民亦希望響動盪時期，國家可以由更可靠嘅政治勢力帶領。

睇埋
--

* 第19屆舒勒斯維－荷斯泰因州議會選舉
* 第17屆北萊茵－西法倫州議會選舉

攷
-

1. 1 2 3 4 5 6 7  （繁體中文）德國地方選舉　默克爾領導政黨取勝，now新聞，2017年3月27號搵到。

| * 睇
* 傾
* 改
沙亞州 沙亞州選舉 |
| --- |
| 州議會選舉 | 
* 第1屆（1922年）
* 第2屆（1924年）
* 第3屆（1928年）
* 第4屆（1932年）
* 第5屆（1947年）
* 第6屆（1952年）
* 第7屆（1955年）
* 第8屆（1960年）
* 第9屆（1965年）
* 第10屆（1970年）
* 第11屆（1975年）
* 第12屆（1980年）
* 第13屆（1985年）
* 第14屆（1990年）
* 第15屆（1994年）
* 第16屆（1999年）
* 第17屆（2004年）
* 第18屆（2009年）
* 第19屆（2012年）
* 第20屆（2017年）
* 第21屆（2022年）

 |
| 公投 | 
* 1935年
* 1947年
* 1955年

 |
**梅卓燕**係香港舞蹈家，廣州出世。

佢1981年加入香港舞蹈團，做過舞劇《黃土地》、《胭脂扣》、《玉卿嫂》嘅女主角。1985年喺香港青年編舞大賽中攞咗中國舞組冠軍，得到學金去紐約學現代舞。回港後開始創作。

1990年轉做獨立舞蹈家，曾經攞過亞洲文化協會資助去紐約學接觸即興同埋後現代舞蹈技巧，又獲邀參加美國舞蹈節國際編舞營。回港後做咗香港舞蹈團及城市當代舞蹈團編舞。近年佢多次去比利時、里斯本、倫敦、柏林、巴黎、紐約等地方嘅藝術節表演獨舞創作。

1998年參與翩娜·包殊伍珀塔爾舞蹈劇場廿五週年紀念節演出，1999年參與翩娜·包殊舞團嘅《春之祭》演出。

佢曾多次獲香港舞蹈聯盟頒發「香港舞蹈年獎」，表揚佢喺海外作為香港文化大使嘅貢獻。2001年獲慧妍雅集選為「傑出女士」。2005年獲《旭茉》雜誌選為2005十大成功女性。

作品
--

* 《遊園驚夢》
* 《狂草》
* 《白描》
* 《水銀瀉》
* 《獨步》
* 《華麗與蒼涼》
* 《情男色女－達利vs加拉》
* 《流蓮歡》
* 《風．水－水》
* 《藍舞》
* 《再世。尋梅》
* 《日記VI．謝幕》

個人榮譽
----

* 行政長官社區服務獎狀（2007年）
* 香港演藝學院榮譽院士（2013年）

攷
-

1. 1 2  〈存档副本〉. 原著喺2009年6月9號歸檔. 喺2019年2月13號搵到.
2. ↑  〈二〇〇七年授勳名單〉 (新聞稿) (繁體中文). 香港政府新聞公報. 2007年7月1號.
3. ↑  〈梅卓燕　MUI Cheuk-yin　2013 榮譽院士〉 (繁體中文). 香港演藝學院. 原著喺2020年3月27號歸檔. 喺2020年3月9號搵到.
梅德韋傑夫 (2007)
**梅德韋傑夫**（俄文：**Дмитрий Анатольевич Медведев** 聽，1965年9月14號—）係俄羅斯第3任總統（2008至2012年），喺列寧格勒出世。曾經畀人認為係普京接班人。

梅德韋傑夫1990年喺國立列寧格勒大學法律專業法學副博士學位畢業。畢業之後喺大學教過。之後先後出任過俄聯邦政府辦公廳副主任、總統辦公廳第一副主任、俄羅斯第一副總理。

2007年12月，統一俄羅斯黨、公正俄羅斯黨、俄羅斯農業黨同公民力量黨聯合推舉梅德韋傑夫做總統候選人，連總統普京都表示支持。2008年3月2號當選第3任俄羅斯總統。

2012年普京做返總統之後，梅德韋傑夫又做返總理，直到2020年1月15號率領內閣總辭。

參考
--

|  |  |
| --- | --- |
|  | 維基同享有多媒體嘅嘢： **Dmitry Medvedev** |

1. ↑  〈新聞人物：俄羅斯總統候選人梅德韋傑夫〉. 新華網. 原著喺2016年3月4號歸檔. 喺2008年3月3號搵到.
2. ↑  〈梅德韋傑夫：大選獲勝後無意變更總統和總理職權〉. 鉅亨網.`{{cite web}}`: CS1 maint: url-status (link)

| * 睇
* 傾
* 改
俄羅斯聯邦總統 |
| --- |
| 葉利欽 · 普京 · 梅德韋傑夫 | standard of the President of the Russian Federation |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
典型嘅西多士
一款喺歐美餐廳供應嘅西多士
蛋汁烤西多士配生果
香港茶餐廳同埋快餐連鎖店嘅西多士，配上牛油同埋糖漿。
**西多士**（英文：**French toast**，法文：**pain perdu**，全名叫**法蘭西多士**，臺灣叫**法國吐司**，簡稱**西多**）係一種源自歐洲嘅麪包食品，到家已經喺美洲同埋亞洲都好普遍。製法係將蛋、奶，或者再加入果汁同埋調味料打成漿液，將麪包浸入漿液之後，再撈起放入油裏面，煎或者炸到金黃色製成。食嘅時候通常會喺表面加上牛油、糖漿、忌廉、糖、果醬、香草甚至生果。製作方法同埋食嘅時候加嘅配料，唔同地區都會唔同。

起源
--

西多士嘅起源，可追溯至羅馬帝國時期。喺歐洲流傳期間，曾經有過唔同嘅名，但最後以（英語：Fretoast）最為普及，被翻譯成中文「法蘭西多士」。

西多士嘅出現相信同早年嘅人唔想嘥嘢食有關，於是就將食剩而變到唔新鮮嘅麪包，加入雞蛋煎至金黃色後竟然變得美味，就噉產生咗呢種食物。其後西多士更加入唔同嘅調味料同埋水果，令到西多士成為可口嘅食物。後來唔單止喺歐洲普及，更加傳入北美洲同埋亞洲，成為一種普及食品。

各地嘅西多士
------

### 歐美

西多士係北美洲同埋歐洲部份地區常見嘅早餐食物，主要作為早餐或者下午茶嘅茶點。西多士亦都可以加上雪糕而成為一道甜品。歐洲同埋美國嘅西多士做法相似，歐洲常見嘅西多士主要使用法國麪包製作。當麪包浸入蛋汁之後，就會放入煎鍋用油輕煎，令到麪包兩面呈現淡淡嘅金黃色。食用之前可以塗上糖漿或者果醬，亦可喺表面撒一啲肉桂粉。西多士亦可以配上水果一齊食，喺表面塗抹鮮忌廉之後，再加上士多啤梨、藍啤梨或者車厘子之類嘅水果，都係歐美地區常見嘅食用方法。

### 臺灣

臺灣稱為法式吐司，主要使用吐司麪包或厚片吐司製作。一般將吐司雙面沾上蛋汁後，用平底鍋輕煎兩面至金黃色。如果使用厚片吐司，通常會切成塊狀裹上蛋汁之後油炸，令到吐司內酥鬆外香脆，然後切成方塊狀上檯。上檯之後會淋上煉乳、蜂蜜。如果搭配水果就係「法式水果吐司」。受到美式文化影響，亦有將幾片薄片法式吐司疊起（或夾餡），灑上糖粉，好似美式鬆餅咁去品嚐。

### 香港

西多士傳入香港成之後，揉合咗中西方嘅飲食文化，轉變成另種特色茶點，成為港式茶餐廳最受歡迎嘅早餐同埋下午茶小食。同傳統歐美西多士嘅大分別，係麪包唔係輕煎而係用油炸到金黃香脆。最常見喺用一塊西多士上檯，有啲茶餐廳會用兩塊西多士中間夾花生醬，有啲會加上芝士、火腿同埋香蕉。上檯之後，搽喺西多士表面最常見嘅配料係牛油、糖漿同埋煉奶，部分會提供花生醬、果醬、朱古力醬或者咖央（一種由東南亞 / 南洋傳來的醬），無一定嘅標準。

健康飲食
----

西多士係香港人至愛嘅茶餐廳小食，但係由於麪包吸油同埋經過煎炸，係高脂肪同埋高熱量嘅嘢食，再加上喺西多士上面搽嘅牛油、淋嘅糖漿同埋煉奶、花生醬之類，熱量就更加高，並唔係健康嘅食物，所以唔適宜經常食用。

無聊嘢
---

2003年3月，由於法國反對美國入侵伊拉克，美法關係惡化，美國國會唔妥法國，喺國會山莊裏面嘅餐廳，餐牌裏面同法國有關嘅食物，一度啲名改晒。其中「法式多士」（英文：French toast）改做「自由多士」（英文；Freedom toast），直至嗰年九月先改返原名。

相關節目
----

香港ViuTV嘅飲食娛樂資訊節目《今晚趁熱食》，喺第6集「美味攻略」嘅環節，介紹過西多士金黃脆秘技，方法係用鴨蛋取代雞蛋，再加入椰漿、肉桂粉同埋鮮橙汁打成漿，用麪包醮透之後油炸，製作成嘅西多士色澤會更金黃、口感更香脆。

註
-

1. ↑  根據USDA營養成分表，每100克西多士熱量係229大卡、脂肪11克、膽固醇116毫克
2. ↑  一份西多士熱量達到531大卡
3. ↑  Toast 有軭咗嘅意思，Freedom toast 就係自由玩完噉解

參考
--

1. ↑  Joseph Dommers Vehling, trans. *Apicius: Cookery and Dining in Imperial Rome*, Book VII, chapter 13, recipe 296 full text at Gutenberg
2. ↑  〈邪惡飲食地圖系列！香港西多士地圖〉. 《新假期》. 2015-04-17. 喺2020-08-03搵到.
3. ↑  〈法式水果土司〉. 《自由時報》. 2016-09-08. 喺2020-08-03搵到.
4. 1 2  〈法式吐司不是法國菜？一開始也不是用吐司做的？〉. 《自由時報》. 2019-08-01. 喺2020-08-03搵到.
5. ↑  〈調查：西多士成茶餐廳最受歡迎小食　加紅豆冰要跑12公里「贖罪」〉. 《香港01》. 2019-07-17. 喺2020-08-02搵到.
6. ↑  〈KEA 西多士無花生醬食客高呼「中伏」！ 網民反指：正常西多士係無花生醬KEA 西多士無花生醬食客高呼「中伏」！〉. *ezone*. 2019-06-17. 喺2020-08-03搵到.
7. ↑  〈茶餐廳小食 融合中西〉. 《臺灣蘋果日報》. 2010-11-29. 原著喺2020-08-02歸檔. 喺2020-08-03搵到.
8. ↑  〈healthyD 公佈「至愛港式飲品小食調查」結果…〉. *healthy:D*. 2019-07-16. 喺2020-08-02搵到.
9. ↑  〈【食是食非】快餐店卡路里！10款下午茶食物陷阱！〉. 《新假期》. 2018-02-02. 原著喺2020-08-02歸檔. 喺2020-08-02搵到.
10. ↑  今晚趁熱食-港式大排檔素食

睇埋
--

* 多士
**孟昭娟**（英文：**Meng Zhao Juan**；1989年12月14號—）係香港女子單車運動員。

簡歷
--

孟昭娟來自內蒙古通遼奈曼旗，2006年移居香港。

2010年11月，孟昭娟代表中國香港參加2010年亞洲運動會，出戰女子爭先賽，最後喺決賽攞到第7。

2017年9月，孟昭娟代表香港隊出戰第13屆全國運動會，喺女子公路個人賽獲得一面銀牌。賽後，佢表示會休息，暫別港隊。佢身體多處受傷。前一年佢喺亞洲錦標賽前練習炒車，導致頭骨骨裂，神經受損，右耳失去一半聽力，長期耳鳴，因此休息兩個月。全運前3個月，佢又炒車，造成左肩骨折。從炒車、手術到恢復訓練得9日，佢好大壓力。到全運比賽，骨嘅鐵釘同鋼板都未拆。

參考
--

1. ↑  〈冠军孟昭娟是咱内蒙古人〉. 《巴彦淖尔新闻网》. 2015-08-14. 原著喺2016-03-04歸檔. 喺2016-01-20搵到.
2. ↑  〈全国公路自行车赛 香港队包揽城市绕圈赛男女冠军-中新网〉. *www.nmg.chinanews.com*. 原著喺2019-10-26歸檔. 喺2019-10-26搵到.
3. ↑  〈【全運直擊】孟昭娟女子單車公路賽奪銀　港隊閉幕日獎牌增至16面〉. 《香港01》. 2017-09-08. 原著喺2019-06-02歸檔. 喺2019-10-27搵到.
4. ↑  〈【全運直擊】孟昭娟捱重傷奪銀痛哭　「上天開的門，玻璃是碎的」〉. 《香港01》. 2017-09-08. 原著喺2019-06-02歸檔. 喺2019-10-27搵到.
| How to read a taxoboxHow to read a taxobox**香港巴豆** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 植物 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
| 亞科 | 巴豆亞科 Crotonoideae |
|
| 族 (*tribus*): | 巴豆族 Crotoneae |
|
|
| 屬 | 巴豆屬 *Croton* |
|
|
|
|
|
|
|
| 種 | **香港巴豆 *C. hancei*** |
|

 |
|
| 二元學名 |
| ***Croton hancei***(Benth, 1861) |
|
|
|
|
|
|
|
|
|
|
|
|
|
|
|

**香港巴豆**（粵拼：hoeng1 gong2 baa1 dau6\*2，學名：*Croton hancei*），英國嘅英文叫「Hong Kong croton」，係大戟科巴豆屬嘅常綠灌木或喬木仔，原產地喺香港，呢種植物重係一種極度瀕危嘅植物品種。

呢樖嘢喺香港受法例第 96A 章保護。

發現史
---

*Croton hancei*
香港巴豆係1850年代，漢斯（H. F. Hance）響香港島發現嘅。之後，植物學家邊林（George Bentham）1861年響佢本《香港植物》（*Flora Hongkongensis*）寫低咗呢個新品種。不過之後佢就消失得無影無蹤。

1997年2月21號嗰日，漁護署香港植物標本室嘅人就響青衣山嘅最高峰，南面個山坡附近，一個林地搵到隻香港未見過嘅大戟科灌木。最後華南植物研究所就證實，佢就係消失一個世紀嘅香港巴豆。

家下發現地點呢塊1.05公頃嘅山坡，就劃咗做香港具特殊科學價值地點（SSSI），可以保護住呢個咁罕有嘅品種。漁護署亦都試緊人工種植。

樣
-

香港巴豆嘅嫩枝同花序都有星狀毛，重生得好貼服。葉成束生響枝頂，8－12厘米長，2－4厘米闊。葉柄短兼有毛。花分公乸，一束噉生。花公會有幾朵，花冧成個波仔噉，直徑2毫米到，有十六條蕊。花乸得一朵，生響成束花底，有三條花柱。

出面網頁
----

* 香港巴豆
* 香港巴豆重現香江
* 生態日記
搞清楚 **從化太平第二中學**喺1968～1979年間嗌過**廣州84中**。

---

2016年3月25號時嘅校門2016年9月14號時嘅校門留意好學校正門右邊嚿石。個校名同校徽從2016年8月開始，俾嚿黃色嘅石頭頂住咗，出面原先有嘅藍底白字牌喺2016年8月都拆埋。
**廣州市第84中學**係中國廣東廣州嘅一間冇咗嘅公辦中學，1976年開辦，2016年同黃埔軍校紀念中學合併而消失，位置喺黃埔區長洲金洲北路468號。

校服色
---

|  |
| --- |
| 廣州八十四中喺停辦之前，用過嘅校服品種。 |
|  |  |
|  | 從2016年9月1號開始，由於學校同黃埔軍校紀念中學合併，所以出現咗藍色嘅校服品種。 |

長袖
* 衫：　　，各個袖都有兩個　細三角形，左右對稱，但後邊有**Guang Zhou 84 Zhong Xue**呢堆字。
* 褲：　，兩邊有　嘅鈍角三角形或　銳角三角形

風褸
　　相間，前邊有條紋，後邊有**Guang Zhou 84 Zhong Xue**呢堆字。

短袖
* 衫：　，左右對稱，有領冇紐扣（有時係有紐扣），衫領同袖口帶一粗一幼嘅　邊，後邊有**Guang Zhou 84 Zhong Xue**呢堆字。
* 褲：　，兩邊有　嘅直角三角形。

史
-

學校喺1976年開辦，初期同黃船中學分辦，2008年同黃船中學合併後，令舊時黃船中學校區一度空置。

2012年4月18號，黃埔區教育局同廣州市第6中學簽咗合作協議而開辦黃埔軍校紀念中學，喺84中入面開辦。由於6中舊時用過「黃埔中正學校」嘅名，加上用過長洲金洲北路邊嘅校區，原計劃喺2014年將學校搬到黃船小學入面繼續辦學，但嗰年因黃埔區同蘿崗區宣佈合併而停咗，直到2016年初重新啟動搬遷計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動。時隔7日，黃埔區教育局正式出面回應此事，話2012年辦紀念中學係出喺盤活國有資產，重以強帶弱為長洲當地居民提供優質學位而噉考慮，加上長洲已被列入歷史文化保護範圍而唔畀大規模開發，所以用咗84中嘅位嚟辦學。至於黃埔區教育局同6中簽咗嘅合辦紀念中學協議，當局重未公開。6月份定出嘅方案係黃埔軍校紀念中學同埋84中合併，最後因好多家長同長洲居民同意而消失。

原先學校門口擺住嘅「廣州市第八十四中學」帶撈稿嘅校名同校徽，2016年8月被改成黃色石頭帶「黃埔軍校紀念中學」嘅打掂排紅字。

註
-

1. ↑  〈广州六中2014年或搬回黄埔长洲旧校址复学〉. 大洋網. 2012-04-19. 原著喺2012-06-26歸檔. 喺2016-09-14搵到.
2. ↑  〈"同居"两年后 民校"鸠占鹊巢"逼迁公校?〉. 新快报. 2016-04-14. 原著喺2016-04-19歸檔. 喺2016-09-14搵到.
3. ↑  〈"合办纪念中学是让六中回归长洲岛"〉. 《新快报》. 新快网. 2016-04-21. 原著喺2016-04-21歸檔. 喺2016-09-14搵到.
4. ↑  〈内畅外联 出行更方便了干净整洁 黄埔更宜居了〉. 《信息时报》. 2016-09-08.`{{cite web}}`: CS1 maint: url-status (link)

睇埋
--

* 黃埔造船廠中學
* 黃埔軍校紀念中學

連出去
---

|  |  |
| --- | --- |
|  | 維基同享有多媒體嘅嘢：**Guangzhou No. 84 Middle School** |

* 广州市第八十四中学简介 班级网站交流平台
* 广州市第八十四中学 广东教育黄页
**《100毛》**（粵拼：jat1 baak3 mou4）係香港一份雜誌。喺2013年3月首度發行，逢星期四出版。《100毛》入面有100條每週最注目嘅話題，而每篇文章約莫100至500字，希望可以令讀者讀完成本雜誌。

相關術語
----

### 百毛黨

「百毛黨」係該雜誌創立嘅名詞，意思係指部分商店因為新雜誌嘅關係而冇將《100毛》放喺周刊架上，令讀者買唔到雜誌。《100毛》希望讀者成為「百毛黨」，向店主問下《100毛》喺邊，以便令讀者搵到雜誌。

### 雜誌仔

「雜誌仔」係香港潮語，指《100毛》雜誌。香港立法會議員蔣麗芸同林日曦拍電視節目《跟住矛盾去旅行》時講過「你嗰本咁嘅雜誌仔就釘啦！睇佢捱到幾耐，威到咁喎真係！」。

2018年3月《100毛》雜誌母公司毛記葵涌（港交所：01716）上市頭一日被炒作至超過20億港元（下同）市值，一度超過蔣麗芸家族創辦嘅震雄集團（港交所：00057）嘅14億市值。自此網民以「雜誌仔」來諷刺蔣麗芸狗眼看人低。

好花唔常開，毛記葵涌股價至2018年9月11號先至首次向下衝破招股價1.20緡，低見1.18緡，市值重有成3億2千萬，係震雄集團市值約莫百份之22。

參考
--

1. ↑  唐希文 (2013-03-26). 〈100毛VS傳統雜誌VS臉書〉. 頭條日報. 喺2013-04-16搵到.
2. 1 2  《100毛》Facebook 專頁
3. ↑  2018年7月，《100毛》雜誌成功由印刷版蛻變為數碼版

睇埋
--

* 毛記電視

出面網頁
----

* 雜誌仔 | 潮語字典

| * 睇
* 傾
* 改
毛記葵涌 |
| --- |
| 旗下公司 | 
* 黑紙
* 100毛
* 毛記電視
* 總經理人
* French Rotational
* General Productions
* Most BVI
* Most Multimedia
* Most Publishing
* Number Eighteen
* Number Eighteen BVI

 |
| 旗下品牌 | 
* 《100毛》及其雜誌
* 《毛記電視》
* 《黑紙》雜誌

 |
學校正門
 **廣州市美華中學**（粵拼：gwong2 zau1 si5 mei5 waa4 zung1 hok6）
，文革期間嗌過**廣州市第59中學**，係中國廣東廣州嘅一間初中三年全日制中學，1923年開辦，2022年2月18號同廣州市第1中學合併而停辦，位置喺荔灣區西村西增路33號（舊時西村美華崗一帶）。

校服色
---

|  |
| --- |
| 美華中學曾經用過嘅校服 |
|  |  |  |
| 註：長衫有三個唔同品種，詳細睇維基同享。 |

棉褸
　　相間。領同袖口都係　，正背面係上　下　，分界線成鈍角嘅V字形；袖色上　下　，分界線成斜線，位置喺胳肋到第一關節之間。左右對稱。

長袖
* 衫：　　相間，領同正反面都係純　，袖口同兩袖都係　但兩袖上頂部分各有兩條中等厚度嘅　／　／　線。
* 褲：純　。

短袖
* 衫：　　　相間，左右對稱，有領冇紐扣。領同袖口都係　帶兩條　線；兩袖　，頂部帶兩條中等厚度嘅　線。正反面都係純　。
* 褲：純　。

史
-

19世紀尾，美國俄亥俄州公理宗基督徒組織咗個教會團體派教士到中國傳教，其中包括咗伍賴信。直到1919年，雖然個基督教團體準備結束傳教返去美國，但伍氏自願留咗落嚟，開始辦理教育同放棄傳教，同香港公理堂牧師——翁挺生、先施公司總經理——鄭干生，一齊出錢整間「美華學校」嘅平民學校出嚟。初期揀咗喺粵漢鐵路西村車站（今日嘅廣州西站）附近，但嗰時嚿地重係笪山旮旯地方，加上距離市區比較近。由於嗰時交通唔發達，凈得石板路先至去到呢間學校，而且要通過步行40～50分鐘路程先至到。由於嗰時孫文同伍廷芳贊助同支持起呢間學校而出動咗好多人，以公開價格賣咗菜地同山墳。1921年用咗「美華教育會」個名，將一細嚿地段同好多座山坟夾埋大概70畝地，以零星立契形式嚟收購嗮。隨後學校正式動工，直到1923年起好。

學校開辦初期由非中國大陸勢力睇實，直到1929年先至畀咗中國人睇住。抗日戰爭時期，受到廣州淪陷同埋日軍飛機狂轟濫炸嘅影響，學校搬到香港一帶繼續辦學，直到1945年日軍投降後先至返嚟廣州。返到廣州後，由於負責管理呢間學校啲人，好少甚至冇人知由美國教會出錢起嘅，加上重係美國教會睇實呢間學校，佢可以隨時變賣學校改成其它用途。所以決定喺美華學校買嘅地、起校舍都由中國人搞掂，重規定凈可以辦中國教育事業用途。伍賴信咗呢個主張之後以無條件形式畀咗中華基督教廣東公理傳導會嘅校導會睇實，甚至喺1949年10月14號研究同決定，1950年畀咗廣州市人民政府接收學校資產而避免俾美國基督教機構攞美華中學嚟改成其它非教育用途，1951年1月畀埋廣州市文教局（今日嘅廣州市教育局）嚟睇實校政，學校亦改名做**粵秀師範學校**。

學校改名後，1952～1955年變成廣州師範學校嘅初師部、幼師部、速師部，嗰時協和同真光一齊同辦。1956年改成幼兒師範學校，1962年加開附屬中學班。1968年，由於文革爆發，受到破四舊浪潮影響，學校亦改名做**廣州市第五十九中學**。1978年改革開放後，學校亦開始加速發展，2003年，荔灣區教育部門調整教育佈局後，學校亦改成初中三年全日制學校。

2005年升級成廣州市一級學校。2006年10月，學校改返之前嗌過嘅**廣州市美華中學**，同年亦評為廣東省綠色學校。

2022年2月18號，廣州市荔灣區教育局印發《2022年荔灣區中學佈局優化方案》，計劃將廣州市真光中學、廣州市第1中學、廣州市第4中學、廣州市西關外國語學校、廣州市南海中學分別對11間中學搞授權制辦學模式，促進新校、邊遠學校、相對薄弱學校教育教學品質同埋提升整體嘅辦學水準。重嗌廣州市第1中學負責收購呢間學校而正式落實。令辦咗99年嘅美華中學正式成為歷史。

註同攷
---

註
1. ↑  嗰時嘅廣州城好細。西到西門口，東到大東門，南到而家嘅大南路，北到越秀山近百步梯位。
2. ↑  協和喺1968年搬咗去從化呂田鎮，1973年搬到白雲區瘦狗嶺（今日屬天河區），1978年搬返到西村嘅西灣路邊繼續辦學。
3. ↑  真光喺1976年搬到洲頭咀隧道附近一帶辦學，1981年搬到而家嘅白鶴洞一帶繼續辦學。

攷

1. 1 2  2022年广州荔湾区初中迎来重要调整

連出去
---

|  |  |
| --- | --- |
|  | 維基同享有多媒體嘅嘢：**Guangzhou Meihua Middle School** |

* 广州美华中学史料 廣州文史

出面網頁
----

* 廣州市美華中學嘅官方網站